**Programul Operaţional Infrastructură Mare 2014-2020**

**Axa Prioritară 11: Măsuri de îmbunătățire a eficienței energetice și stimularea utilizării energiei regenerabile**

**Obiectivul specific 11.1: Eficiență energetică și utilizarea energiei din surse regenerabile pentru consumul propriu la nivelul întreprinderilor**

**GHIDUL SOLICITANTULUI**

**CONDIȚII SPECIFICE DE ACCESARE A FONDURILOR**

**pentru eficiență energetică la nivelul IMM-urilor și întreprinderilor mari în cadrul Programului Operațional Infrastructură Mare 2014-2020**

**Ghid pentru care este aplicabil ordinul MIPE nr 2613/27.09.2022 privind aprobarea schemei de ajutor de minimis privind eficiența energetică la nivelul IMM-urilor și întreprinderilor mari în cadrul Programului Operațional Infrastructură Mare 2014-2020**

**Apeluri de proiecte IMM RECOVER**

**1. Măsuri de ajutor de minimis pentru eficiență energetică și producție din surse regenerabile**

**2. Măsuri de ajutor de minimis pentru eficiență energetică și producție din surse regenerabile-clasa CAEN 10, 11 (parțial)**

**2022**

*CUPRINS*

[Capitolul 1. INFORMATII DESPRE APELURILE DE PROIECTE LANSATE PRIN PREZENTUL GHID 3](#_Toc115254475)

[1.1. Axa prioritară, proritatea de investiţii aferentă şi obiectivul specific 3](#_Toc115254476)

[**1.2. Tipul apelului de proiecte şi perioada de depunere a propunerilor de proiecte** 4](#_Toc115254477)

[1.3. Acţiunile sprijinite şi activităţi 6](#_Toc115254478)

[1.3.1. Acţiunile finanţabile conform POIM 6](#_Toc115254479)

[1.3.2. Categorii de cheltuieli/intervenţii eligibile pentru fiecare categorie de investiție eligibilă menționată în secțiunea 1.3.1 8](#_Toc115254480)

[1.4. Tipuri de solicitanţi 11](#_Toc115254481)

[1.5. Grup ţintă 12](#_Toc115254482)

[1.6. Indicatori 12](#_Toc115254483)

[1.7. Alocarea indicativă pentru apelul de proiecte lansate în baza prezentului ghid 14](#_Toc115254484)

[1.8. Valoarea minimă şi maximă a proiectului, rata de cofinanţare 15](#_Toc115254485)

[1.9. Ajutor de minimis 16](#_Toc115254486)

[Capitolul 2. REGULI PENTRU ACORDAREA FINANȚĂRII 22](#_Toc115254487)

[2.1. Eligibilitatea solicitantului 23](#_Toc115254488)

[2.2. Eligibilitatea proiectului 28](#_Toc115254489)

[2.3.Eligibilitatea cheltuielilor 33](#_Toc115254490)

[Capitolul 3. COMPLETAREA CERERII DE FINANȚARE 37](#_Toc115254491)

[3.1. Înregistrarea solicitantului în sistem 37](#_Toc115254492)

[3.2. Modalitatea de completare a Cererii de finanţare MYSMIS 37](#_Toc115254493)

[3.3.1 Obiectivele şi rezultatele proiectului 42](#_Toc115254494)

[3.3.2. Context şi justificare 42](#_Toc115254495)

[3.3.3 Sustenabilitate 43](#_Toc115254496)

[3.3.4 Relevanţă 43](#_Toc115254497)

[3.3.5 Riscuri 43](#_Toc115254498)

[3.3.6 Complementaritate 43](#_Toc115254499)

[3.3.7 Aplicarea principiilor orizontale 44](#_Toc115254500)

[3.3.8. Descrierea investiţiei 44](#_Toc115254501)

[3.3.9 Analiza financiară recomandată 45](#_Toc115254502)

[3.3.10 Analiza energetică 45](#_Toc115254503)

[3.3.11. Managementul de proiect 45](#_Toc115254504)

[3.3.12. Elaborarea bugetului şi categoriile de cheltuieli 45](#_Toc115254505)

[**3.3.13 Evaluarea Impactului asupra Mediului (EIM)** 45](#_Toc115254506)

[Capitolul 4. PROCESUL DE EVALUARE ȘI VERIFICARE 46](#_Toc115254507)

[4.1 Etapa evaluare în IMM RECOVER 46](#_Toc115254508)

[**4.2 Depunerea și soluționarea contestațiilor in platforma IMM RECOVER** 47](#_Toc115254509)

[**4.3 Contractarea proiectelor** 48](#_Toc115254510)

[4.3 Etapa de verificare în MYSMIS 48](#_Toc115254511)

[**4.3 Depunerea și soluționarea contestațiilor după verificarea în MYSMIS** 49](#_Toc115254512)

[Anexe 49](#_Toc115254513)

**Capitolul 1. INFORMATII DESPRE APELURILE DE PROIECTE LANSATE PRIN PREZENTUL GHID**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii, în cadrul Axei Prioritare 11 Măsuri de îmbunătățire a eficienței energetice și stimularea utilizării energiei regenerabile, Obiectivul Specific 11.1 Eficiență energetică și utilizarea energiei din surse regenerabile pentru consumul propriu al întreprinderilor.

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document, ce derivă din Programul Operaţional Infrastructură Mare 2014-2020 și modul său de implementare, vor fi interpretate exclusiv de către Ministerul Investiției și Proiectelor Europene (MIPE), cu respectarea legislației în vigoare, folosind metoda de interpretare sistematică, și aplicarea principiilor privind tratamentul egal și nediscriminarea solicitanților la finanțare. Vă atragem atenția că în cadrul apelurilor de proiecte lansate prin prezentul ghid **nu se solicită claficări.** Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document, precum şi toate prevederile din anexele la acestea şi să vă asigurați că aţi înţeles toate aspectele legate de specificul intervenţiilor finanţate.

Atragem atenția că apelul de proiecte se va desfășura în cadrul platformei IMM RECOVER, iar proiectele depuse vor fi transferate ulterior de către solicitanți în platforma MYSMIS, în condițiile communicate, prin instrucțiuni emise ulterior de către AMPOIM. Toate documentele aferente proiectelor vor fi atașate în cadrul Platformei IMM REECOVER, și ulterior, pe răspunderea solicitantului, vor fi transferate în cadrul MYSMIS pentru derularea etapei de verificare în backoffice SMIS.

Vă recomandăm ca, până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/ clarificări pentru accesarea fondurilor în cadrul prezentului apel. De asemenea, MIPE va pune la dispoziția solicitanților la finanțare un număr de telefon aferent liniei verzi unde se vor putea solicita clarificări/îndrumări pentru completare și transmiterea cererii de finanțare în cadrul platformei IMM RECOVER.

### 1.1. [Axa](#_Toc276380153) prioritară, proritatea de investiţii aferentă şi obiectivul specific

**Axa Prioritară 11 - *Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor* vizează** Obiectivul Tematic 4 „*Sprijinirea tranziţiei către o economie cu emisii scăzute de dioxid de carbon în toate sectoarele*”, urmărind promovarea investiţiilor în sectorul de energie curată şi eficienţă energetică în vederea asigurării contribuţiei la obiectivele Uniunii Europene pentru perioada 2021-2030, asumate la nivel național prin Planul Național Integrat în domeniul Energiei și Schimbărilor Climatice 2021-2030 (PNIESC) privind consumul final de energie provenită din resurse regenerabile şi creşterea eficienţei energetice.

***Obiectivul specific 11.1. Eficiență energetică și utilizarea energiei din surse regenerabile pentru consumul propriu la nivelul întreprinderilor*** promovează acţiuni orientate spre măsuri de eficiență energetică și reducerea consumului.

***ATENȚIE: Orice modificare legislativă se aplică fără a fi nevoie de modificarea ghidului solicitantului.***

În ceea ce privește eficiența energetică, România își propune să reducă mai mult nivelurile de consum de energie primară și finală până la sfârșitul anului 2030, pentru a atinge obiectivul Uniunii Energetice. România vizează un consum de energie primară de 32,3 Mtep, respectiv un consum final de energie de 25,7 Mtep, realizând astfel economii de energie de 45,1%, raportate la consumul de energie primară pentru 2030, respectiv 40,4% pentru consumul final de energie comparativ cu scenariul de bază PRIMES 2007.

România s-a angajat să crească nivelul țintelor pentru 2030, până la o pondere de cel puțin 34% SRE. În consecință, nivelul țintă privind ponderea SRE în producția totală de energie a fost revizuit de la ținta inițială de 27,9%, la 30,7%. Noua țintă a fost calculată, pe baza recomandării COM de a alinia prognoza macroeconomică națională cu „Raportul privind îmbătrânirea, proiecții economice și bugetare pentru statele membre UE (2016-2070)”, corelate cu dezafectarea centralelor pe cărbune.

**Rezultatul*****urmărit (****investiții în scopul reducerii consumului de energie* la nivelul *IMM-urilor și întreprinderilor mari****) este:***

* Sprijin pentru mediul de afaceri în scopul de a dobândi independență energetică prin realizarea de economii de energie specifice clădirilor și construcțiilor industriale/prestărilor de servicii precum și celor specifice proceselor tehnologice cât și pentru producerea de energie verde din resurse regenerabile pentru consum propriu.

***Alte rezultate secundare la nivelul intreprinderii care vor implementa aceste măsuri sunt:***

1. reducerea consumului de energie electrică și termică, resurse energetice, de către IMM-uri și întreprinderile mari în calitate de beneficiari;
2. reducerea emisiilor de gaze cu efect de seră raportate la economiile de energie realizate ca urmare a implementării investiției;
3. reducerea intensității energetice a activității IMM-urilor și întreprinderilor mari;
4. dezvoltarea unor sisteme de monitorizare a consumului de energie și a progreselor în materie de eficiență energetică realizate de către operatorii economici;
5. stimularea investițiilor realizate de operatorii economici în vederea reducerii consumului de energie și creșterii eficienței energetice a activității economice.
6. o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului;

**1.2.Tipul apelului de proiecte şi perioada de depunere a propunerilor de proiecte**

Prin prezentul ghid sunt lansate două apeluri de proiecte, ambele prin platforma IMM Recover:

1. **Apel de proiecte: Măsuri de ajutor de minimis pentru eficiență energetică și producție din surse regenerabile**

Data și ora deschidere apel de proiecte (începere depunere de proiecte): 13 octombrie 2022 , ora 10.00

Data şi ora închidere depunere de proiecte: 27 octombrie 2022, ora 17.00

1. **Apel de proiecte: Măsuri de ajutor de minimis pentru eficiență energetică și producție din surse regenerabile - clasa CAEN 10, 11 (parțial)**

Data și ora deschidere apel de proiecte (începere depunere de proiecte): 13 octombrie 2022, ora 10.00

Data şi ora închidere depunere de proiecte: 27 octombrie 2022, ora 17.00

Lista codurilor CAEN 10 și 11 pentru apelul 2 este detaliată în anexa 11 la prezentul ghid. Această alocare este justificată în contextul actual al crizei energetice și a apropierii de zona de conflict ucraineană, precum și a condițiilor socio-economice, a riscurilor naturale și a schimbărilor climatice asociate, creând a presiune suplimentară asupra securității alimentare și lanțurilor valorice esențiale, fiind necesare măsuri care să contribuie la menținerea competitivității domeniului alimentar și energetic. Proiectele ce propun măsuri de eficiență energetică pentru activitățile productive aferente grupelor de clase CAEN 10 și din grupa de clase CAEN 11, codurile CAEN 1106 și 1107 vor fi finanțate în cadrul unui apel distinct.

Apelurile mai sus menționate sunt apeluri de proiecte competitive, cu termen limită de depunere, stabilit în corelare cu cadrul de performanţă și termenul de eligibilitate al cheltuielilor POIM (31 decembrie 2023).

Cu excepția limitării asupra claselor CAEN eligibile din cadrul apelului cu alocare dedicată, toate celelalte condiții de conformitate, eligibilitate, evaluare prevăzute în cadrul prezentului ghid sunt aplicabile pentru toate apelurile lansate în baza prezentului ghid.

**Atenție!**

Un solicitant poate depune o singură cerere de finanțare, care poate include una sau mai multe din categoriile de investiții menționate ***în secțiunea 1.3.1***, luând în considerare categoriile de cheltuieli/intervenţii eligibile asociate în conformitate cu ***secțiunea 1.3.2 la prezentul document,*** în cadrul unuia dintre cele două apeluri.

AM POIM poate prelungi termenul de depunere în funcție de solicitările primite sau alte considerente.

Cererile de finanțare se vor depune prin aplicația electronică IMM RECOVER, cu toate anexele solicitate prin prezentul ghid. În cazul nedepunerii documentației complete în cadrul IMM RECOVER, respectiv nu sunt anexate toate documentele obligatorii solicitate prin prezentul ghid, proiectul nu va putea fi transmis. De asemenea, depunerea unei documentații incomplete în IMM RECOVER va conduce la respingerea cererii finanțare.

Ulterior semnării contractului de finanțare, beneficiarii de fonduri externe nerambursabile încarcă în sistemul informatic MySMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Neîncărcarea în SMIS a documentelor transmise prin aplicația IMM REVOVER pentru finalizarea verificărilor în SMIS , în conformitate cu prevederile contractului de finanțare poate atrage rezilierea acestuia fără îndeplinirea altor formalităţi, cu recuperarea integrală a sumelor plătite.

Prelucrarea datelor în sistemele informatice utilizate, respectiv IMM Recover și MySMIS2014-2020, se efectuează cu respectarea Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), denumit în continuare Regulamentul (UE) 2016/679, precum și a legislației naționale aplicabile domeniului protecției datelor cu caracter personal.

**Atenție!**

Acordarea finanțării în cadrul prezentelor apeluri se realizează sub rezerva aprobării modificării de către Comisia Europeană (CE) a Programului Operațional Infrastructură Mare 2014-2020 (POIM) pentru asigurarea eligibilității activităților finanțate, precum și a bugetului asociat acestora. În funcție de forma aprobată a modificării POIM, de către CE, MIPE își rezervă dreptul de a pune în corelare prezentul ghid, cu modificările programului, cu respectarea tratamentului egal al solicitanților de finanțare.

### 1.3. Acţiunile sprijinite şi activităţi

### 1.3.1. Acţiunile finanţabile conform POIM

În cadrul acestui obiectiv specific vor fi finanţate proiecte care au ca obiectiv sprijinirea următoarelor categorii de investiții în conformitate cu prevederile art. 5 din OUG 112/2022 privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici și mijlocii, energiei verzi din surse regenerabile destinate autorităților publice locale, precum și unele măsuri în domeniul specializării inteligente, precum și pentru modificarea și completarea unor acte normative:

1. investiţii în măsuri de eficienţă energetică şi de reducere a consumurilor specifice energetice la clădiri şi construcţiile anexe, cu excepţia clădirilor administrative sau clădirilor care nu sunt destinate activităţilor de producţie, de servicii ale IMM-urilor şi întreprinderilor mari, prin intervenţii la sistemele de utilităţi ale clădirilor, precum şi achiziţii de echipamente, utilaje, dotări specifice necesare pentru producerea de energie necesare clădirilor şi construcţiilor anexe.

|  |
| --- |
| Atenţie !   1. Nu sunt eligibile lucrările de reabilitare termică, cu excepția cheltuielilor/intervenţiilor eligibile menționate la art. 6, lit b-e din OUG 112/2022, respectiv la secțiunea 1.3.2 din cadrul prezentului ghid. 2. Anveloparea termică nu este eligibilă pentru această categorie de investiții în cadrul prezentului apel de proiecte. De asemenea, având in vedere ca nu se fac lucrări de anvelopare nu sunt eligibile nici lucrările de consolidare în cadrul acestui apel de proiecte. 3. Nu sunt eligibile realizarea de investitii care presupun construcția de clădiri noi. 4. Nu sunt eligibile lucrările de consolidare la clădiri și construcțiile anexe și nici lucrările privind consolidări seismice în cadrul acestui ghid; |

1. investiţii în echipamente/utilaje/dotări specifice necesare pentru obţinerea de energie din surse regenerabile, cu excepţia biomasei, destinate consumului propriu de energie a întreprinderilor, care se încadrează în capacitatea de producţie specifică prosumatorului definit potrivit art. 3 pct. 95 din Legea energiei electrice şi a gazelor naturale nr. 123/2012, republicată, cu modificările şi completările ulterioare.

Sursele regenerabile de energie - reprezintă sursele de energie așa cum sunt definite la [art. 2 lit. ac) din Legea nr. 220/2008](https://legislatie.just.ro/Public/DetaliiDocumentAfis/249549) pentru stabilirea sistemului de promovare a producerii energiei din surse regenerabile de energie, cu modificările și completările ulterioare, cu excepția biomasei.

1. investiţii în măsuri de eficienţă energetică la nivelul unităţilor de cogenerare, trigenerare existente sau noi la momentul depunerii cererii pentru finanţare, inclusiv pentru lucrări de modernizare/reabilitare/creşterea puterilor instalate, utilizând sursele regenerabile de energie destinate consumului propriu, care se încadrează în capacitatea de producţie specifică prosumatorului, definit potrivit a[rt. 3 pct. 95 din Legea energiei electrice și a gazelor naturale nr. 123/2012, republicată](https://legislatie.just.ro/Public/DetaliiDocumentAfis/252186), cu modificările și completările ulterioare.

Prosumatorul, potrivit art. 3 pct. 95 din Legea energiei electrice şi a gazelor naturale nr. 123/201, coroborat cu intervențiile prevăzute în sensul prezentul ghid, este definit ca fiind clientul final care își desfășoară activitățile în spațiul propriu situat într-o zonă determinată sau în alte spații aflate în imediata proximitate sau într-o unitate mobilă dotată cu sisteme de producere a energiei electrice în timpul frânării recuperative și care produce energie electrică din surse regenerabile pentru propriul consum, a cărui activitate specifică nu este producerea energiei electrice, care consumă și care poate stoca și vinde energie electrică din surse regenerabile produsă în clădirea lui, un amplasament de servicii, comercial sau industrial sau în același sistem de distribuție închis, cu condiția ca, în cazul consumatorilor autonomi necasnici de energie din surse regenerabile, aceste activități să nu constituie activitatea lor comercială sau profesională primară;

În sensul prezentului ghid, nu se vor finanța unități de producere a energiei electrice din surse regenerabile cuputeri instalate de până la 400 kW pe loc de consum.

|  |
| --- |
| Atenţie !  Un solicitant poate depune o cerere de finantare pentru un singur imobil identificat ca punct de lucru al solicitantului. În cazul in care, in cadrul imobilului respectiv, sunt amplasate mai multe clădiri, analiza energetică va defini conturul proiectului, cuprinzând una sau mai multe clădiri situate pe imobilul respectiv. De asemenea, se poate depune o cerere de finantare pentru sau pentru mai multe puncte de lucru, cu respectarea condiției privind transmiterea unei solicitări unice per apel la nivel de beneficiar, respectiv o singură analiză energetică care să includă detaliat toate măsurile de eficiență și/sau producere de energie din surse regenerabilă pentru fiecare punct de lucru în parte.  Prin consum propriu se înțelege consumul aferent clădirilor deținute și/sau ocupate de solicitant pe imobilul aferent proiectului  Capacitățile de producție din SER pentru consum propriu trebuie dimensionate în conformitate cu analiza expertului autorizat stict la necesarul de consum al punctului de lucru deținut și ocupat de solicitant, la momentul recepției analizei energetice, și care face obiectul proiectului propus la finanțare. Nu se permite utilizare energiei pentru alte societăți care fac parte din grupul de societăți, alte locații/localități decât cea care face obiectul cererii de finanțare. |
| Atenţie !  Măsurile de eficiență energetică menționate la categoria I și IV nu se pot realiza asupra clădirilor administrative sau clădirilor care nu sunt destinate activităţilor de producţie, de servicii ale IMM-urilor şi întreprinderilor mari. Această prevedere trebuie interpretată în sensul în care sediile sociale sau cele în care nu se desfășoară efectiv activitate productivă/prestare servicii nu pot fi eligibile pentru măsurile de reabilitare termică în cadrul prezentului apel. De asemenea, nu sunt eligibile sediile în care se desfășoară activități economice situate în blocuri multifamiliale și/sau unifamiliale.  Pentru situația clădirilor cu destinație mixta, administrativă și de productie, acestea pot fi considerate eligibile pentru măsuri de eficienta energetică dacă spatiul destinat activitatii de productie este mai mare decat cel destinat activitatii administrative și dacă sunt îndeplinite toate celelalte condiții de eligibilitate pentru solicitant și/sau proiect.  Nu sunt eligibile în cadrul prezentului ghid, imobilele în care se desfășoară exclusiv activități în domeniul investițiilor imobiliare, consultanței, asistenței tehnice. |

|  |
| --- |
| Atenţie !  Sursele regenerabile de energie menționate la punctele II și III de mai sus reprezintă sursele de energie aşa cum sunt definite la art. 2 lit. ac) din Legea nr. 220/2008 pentru stabilirea sistemului de promovare a producerii energiei din surse regenerabile de energie, cu modificările şi completările ulterioare, cu excepţia biomasei. |

1. Investiţii pentru reducerea consumului de energie şi a emisiilor de gaze cu efect de seră prin sisteme dedicate modernizării, monitorizării şi eficientizării consumului de energie la nivelul IMM-urilor şi întreprinderilor mari, ce vor include, în mod obligatoriu, instalarea unui sistem de management al energiei – EMS – care va asigura, la nivelul întreprinderii, o contorizare generală a consumului de energie, va realiza statistici asupra consumului, va înregistra şi analiza datele centralizate, va livra un raport periodic asupra acestor date şi va eficientiza consumul de energie în timp real.

Achiziţionarea de echipamente, utilaje, dotări specifice care fac parte din procesul de producţie/servicii respectiv din activitatea economică de bază a întreprinderii este posibilă dacă prin acestea se înlocuiesc echipamente, utilaje, dotări specifice cu consum de energie sporit şi prin această măsură se obţine o reducere a consumului specific de energie faţă de consumul iniţial.

|  |
| --- |
| Atenţie !  Proiectele vizând stocarea energiei nu sunt eligibile în cadrul prezentului apel de proiecte. |

### 1.3.2. Categorii de cheltuieli/intervenţii eligibile pentru fiecare categorie de investiție eligibilă menționată în secțiunea 1.3.1

***Pentru categoria de investiție I din secțiunea 1.3.1* sunt sprijinite următoarele categorii de cheltuieli/intervenţii eligibile în conformitate cu prevederile art. 6, lit. b-e din OUG 112/2022:**

1. introducerea, reabilitarea şi modernizarea sistemelor tehnice ale clădirilor, inclusiv în vederea pregătirii clădirilor pentru soluţii inteligente, respectiv a instalaţiilor pentru prepararea, distribuţia şi utilizarea agentului termic pentru încălzire şi a apei calde menajere, a sistemelor de ventilare şi climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, fără a fi exhaustiv, achiziţionarea şi instalarea echipamentelor aferente şi racordarea la sistemele de încălzire centralizată, după caz;
2. înlocuirea corpurilor de iluminat fluorescent şi incandescent cu corpuri de iluminat cu eficienţă energetică ridicată şi durată mare de viaţă;
3. implementarea sistemelor de management energetic având ca scop îmbunătăţirea eficienţei energetice şi monitorizarea consumurilor de energie, inclusiv achiziţionarea, instalarea sistemelor inteligente pentru gestionarea şi monitorizarea oricărui tip de energie pentru asigurarea condiţiilor de confort interior;
4. activităţi care conduc la îndeplinirea realizării obiectivelor proiectului, fără a fi exhaustive: sisteme inteligente de umbrire pentru sezonul cald, înlocuirea, repararea, modernizarea, montarea lifturilor, înlocuirea circuitelor electrice, lucrări de demontare/montare a instalaţiilor şi echipamentelor montate, lucrări de reparaţii la faţade, lucrări pentru echiparea cu staţii de încărcare pentru maşini electrice, respectiv tubulatura pentru cabluri electrice, inclusiv tubulatura pentru cabluri electrice fixată pe pereţi, necesară pentru permiterea instalării ulterioare a punctelor de reîncărcare pentru vehicule electrice.

***Pentru categoria de investiție II din secțiunea 1.3.1* sunt sprijinite următoarele categorii de cheltuieli/intervenţii eligibile în conformitate cu prevederile art 7, lit c) din OUG 112/2022:**

1. realizarea, achiziţionarea, modernizarea de unităţi/capacităţi de cogenerare noi/existente pentru obţinerea de energie termică şi electrică în cogenerare din surse regenerabile destinate consumului propriu al întreprinderilor.

***Pentru categoria de investiție III din secțiunea 1.3.1* sunt sprijinite următoarele categorii de cheltuieli/intervenţii eligibile în conformitate cu prevederile art. 8 din OUG 112/2022:**

1. realizarea de unităţi de cogenerare, trigenerare noi pentru obţinerea în cogenerare de energie termică şi electrică din surse regenerabile, cu excepţia biomasei, destinate consumului propriu, care se încadrează în capacităţi de producţie specifice prosumatorului definit potrivit art. 3 pct. 95 din Legea energiei electrice şi a gazelor naturale nr. 123/2012, republicată, cu modificările şi completările ulterioare;
2. modernizarea, reabilitarea, creşterea puterii instalate pentru unităţile de cogenerare/trigenerare care obţin energie termică şi electrică din surse regenerabile, cu excepţia biomasei, destinate consumului propriu, care se încadrează în capacităţi de producţie specifice prosumatorului;
3. achiziţionarea de echipamente/utilaje/tehnologii/dotări specifice pentru obţinerea în cogenerare de energie termică/electrică din surse regenerabile, cu excepţia biomasei, necesare consumului propriu, care se încadrează în capacităţi de producţie specifice prosumatorului.

***Pentru categoria de investiție IV din secțiunea 1.3.1* sunt sprijinite următoarele categorii de cheltuieli/intervenţii eligibile în conformitate cu prevederile art. 9 din OUG 112/2022:**

1. achiziţionarea şi implementarea sistemului de monitorizare a consumului de energie la nivelul întreprinderii, respectiv instalaţii/echipamente necesare realizării de sisteme de monitorizare a consumului de energie la IMM-uri şi întreprinderi mari, cu scopul de reducere imediată şi pe termen scurt a pierderilor de energie, localizarea punctelor de aplicare şi cuantificare a potenţialului de reducere a consumului de energie şi pentru maximizarea eficienţei măsurilor de creştere a eficienţei energetice ce pot fi aplicate ulterior de către întreprindere, fără a fi exhaustiv:
   * sisteme de monitorizare hardware şi software: senzori pentru instrumente de măsură şi/sau instrumente de măsură şi dispozitive de control pentru date de proces;
   * RTU - Remote Terminal Units - unitate de prelevare date din proces sau din câmp, sistem de comunicare date, staţie;
   * sistem de comunicare date;
   * staţie master - staţia la care ajung toate comunicaţiile şi care este legată de toate echipamentele şi subsistemele;
   * sistem computerizat de prelucrare a datelor, recomandare a unor soluţii sau acţiuni şi/sau optimizarea acestor acţiuni. Alte echipamente, numai dacă sunt necesare implementării proiectului, inclusiv autolaboratoare de măsurări energetice, analizoare de gaze, fără a fi exhaustiv;
2. achiziţionarea de echipamente, utilaje şi aparatură necesare investiţiilor în eficienţă energetică.

Principalele echipamente pentru eficienţă energetică sunt instalaţii, echipamente specifice pentru întreprinderi, în scopul obţinerii de economii de energie, pe baza analizei energetice - fără a fi exhaustiv, motoare, transformatoare, compresoare de aer, pompe, instalaţii, echipamente, sisteme de ventilaţie, sisteme de încălzire, răcire, boilere, arzătoare, schimbătoare de căldură, convertoare de frecvenţă, baterii de condensatoare, sisteme integrate de management al consumului de energie.

Selecţia echipamentelor se face în baza analizei energetice realizate la nivelul proiectului de către un expert independent/autorizat. Clasa de eficienţă energetică va fi obligatoriu de înaltă eficienţă energetică, cel puţin clasa A acolo unde se utilizează sistemul de certificare/etichetare energetică. Astfel, echipamentul ce se înlocuieşte va fi obligatoriu superior celui existent şi trebuie să nu fi fost achiziţionat prin alte fonduri externe nerambursabile;

1. achiziţia, modernizarea, reabilitarea de echipamente, utilaje, tehnologii, dotări independente care fac parte din activitatea de producţie/servicii şi contribuie la reducerea consumului de energie şi, respectiv, la reducerea emisiilor GES. În situaţia în care are loc achiziţionarea/modernizarea/reabilitarea de active care contribuie la reducerea consumului de energie şi a emisiilor GES, acestea trebuie să asigure reducerea consumurilor specifice de energie din valoarea consumurilor specifice de energie iniţiale.

*Pot fi avute în vedere inclusiv sisteme de monitorizare care reprezintă extinderea de sisteme de monitorizare existente.*

Atenție, achizitionarea de pompe de caldură sau panouri fotovoltaice nu sunt eligibile ca și cheltuieli conform celor de mai sus pentru toate tipurile de investiții

|  |
| --- |
| Atenţie ! Investițiile menționate la categoria IV trebuie să includă, în mod obligatoriu, instalarea unui sistem de management al energiei - EMS - care va asigura, la nivelul întreprinderii, o contorizare generală a consumului de energie. Pentru celelate categorii de investiții chiar dacă nu se instalează un sistem EMS monitorizarea consumului se va realiza în regim propriu. Monitorizarea consumului se face pe conturul proiectului, in vederea evidentierii rezultatelor investitiei realizate prin proiect. |

|  |
| --- |
| Atenţie ! În cadrul OS 11.1, nu sunt eligibile cheltuieli cu achiziția de mijloace de transport . |

Pentru investițiile anterior menționate, ***respectiv categoriile I-IV de la secțiunea 1.3.1 a prezentului ghid***, solicitantul la finanțare va prezenta o analiză energetică, realizată de către un expert independent/autorizat, care conţine indicatorii specifici energetici iniţiali şi previzionaţi, care reprezintă ţinte minime de îndeplinit de către beneficiari la sfârşitul perioadei de implementare a proiectului şi ulterior de menţinut pe o durată de minimum 5 ani după expirarea datei de implementare a proiectului.

La data depunerii cererii de finantare solicitantul trebuie să prezinte un contract de furnizare la locul de implementare al proiectului. Cu toate acestea, atunci când contractul respectiv nu acopera o perioada egala cu 12 luni calendaristice anterioare depunerii cererii de finantare, analiza energetică se va baza pe date previzionate și va stabili indicatorii energetici specifici angajați de către beneficiar. Pentru analiza financiara se vor utiliza preturile din contractele de furnizare energie electrica/gaz natural/energie termica, după caz.

*Pentru măsurarea și verificarea economiilor de energie se va avea în vedere utilizarea unor metode și instrumente adecvate de măsurare.*

Pentru realizarea proiectului, solicitantul la finanțare va parcurge următoarele activități:

1. **Pregătirea proiectului** (elaborarea studiilor, inclusiv analzia energetică, obţinerea avizelor, autorizaţiilor etc);
2. **Managementul proiectului, auditul proiectului;**

Pentru managementul proiectului, solicitantul la finanțare poate utiliza personal propriu sau poate externaliza serviciile, cu mențiunea că managerul de proiect și relația cu finanțatorul se va realiza exclusiv cu solicitantul la finanțare.

Cheltuielile cu auditul financiar/auditul energetic si/sau alte servicii de consultanta nu sunt eligibile in cadrul apelurilor de proiecte 11.1 POIM

Cheltuielile cu achiziționarea serviciilor de consultanță pentru managementul proiectului nu sunt eligibile. Vă rugăm să consultați detaliile privind condițiile de eligibilitate a cheltuielilor din anexa specifică la prezentul ghid.

1. **Informare şi publicitate.**

|  |
| --- |
| Atenţie !   * Utilizarea biomasei ca sursă regenerabilă de energie nu este eligibilă. * Proiectul poate avea în vedere toate fluxurile de energie existente în cadrul întreprinderii solicitante, pentru care se vor implementa măsurile propuse (energie electrică, energie termică, energie mecanică). * În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa <https://mfe.gov.ro/comunicare/strategie-de-comunicare>)   Activităţile de comunicare vor fi adaptate din punct de vedere al valorii, frecvenţei şi complexităţii, în funcţie de specificitatea proiectului gestionat de beneficiar. |

### 1.4. Tipuri de solicitanţi

Solicitanţii eligibili pentru ambele apeluri de proiecte sunt întreprinderile, astfel cum sunt definite la art. 2 lit. i) și j) din OUG nr. 112/2022, cu modificările și completările ulterioare.

Enitățile mai sus menționate sunt înființate în baza:

* Legii societăţilor nr. 31/1990, republicată, cu modificările şi completările ulterioare,
* Legii nr. 1/2005 privind organizarea şi funcţionarea cooperaţiei, republicată, cu modificările ulterioare
* Ordonanţei de urgenţă a Guvernului nr. 6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, aprobată cu modificări prin Legea nr. 301/2011, cu modificările şi completările ulterioare;

Nu sunt eligibile alte forme de organizare a întreprinderilor și/sau alte entități asimilate acestora.

Sucursalele, agențiile, reprezentanțele sau alte asemenea unități fără personalitate juridică nu pot aplica pentru finanțare în cadrul prezentului apel. Societatea care le deține poate aplica la finanțare pentru acestea, cu condiția îndeplinirii tuturor condițiilor de acordare a finanțării, iar analiza economico-financiară se realizează prin raportare la aceasta.

În ceea ce privește filialele, potrivit art. 42 din Legea nr. 31/1990, acestea sunt societăţi cu personalitate juridică şi se înfiinţează în una din formele de societate enumerate la art. 2 din același act normativ, respectiv societate în nume colectiv, societate în comandită simplă, societate pe acţiuni, societate în comandită pe acţiuni şi societate cu răspundere limitată) şi în condiţiile prevăzute de acea formă. Ele vor avea regimul juridic al formei de societate în care s-au constituit. Legăturile cu întreprinderea mamă se vor lua în considerare cu privire la întreprinderea unică, întreprinderile partenere/legat. De asemenea, pentru încadrarea solicitantului în diferitele categorii de întreprinderi/întreprindere unică se vor avea în vedere inclusiv informațiile financiare consolidate ale întreprinderii mamă.

Nu sunt eligibile parteneriatele in cadrul apelurilor de proiecte lansate prin prezentul ghid.

### 1.5. Grup ţintă

Nu se aplică.

### 1.6. Indicatori

PentruObiectivul specific *11.1.* ***Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari****,* au fost prevăzuţi următorii indicatori de program şi proiect:

| **ID** | **Indicatori obligatorii la nivel de proiect** | **Unitate de măsură** | **Detaliere** |
| --- | --- | --- | --- |
| **CO01** | **Investiție productivă: Număr de societăți sprijinite** | (nr.) | **numărul de întreprinderi sprijinite pentru măsuri de eficiență energetică și/sau utilizarea a surselor de energie regenerabilă** |
| **CO30** | **Capacitate suplimentară de producere a energiei din surse regenerabile** | **(MW)** | Creșterea capacității de producere a energiei a unităților ce folosesc surse regenerabile, și construite / dotate prin proiect. Include electricitate și energie termică.  **Formula de calcul:** Capacitate suplimentară de producere a energiei din surse regenerabile care fac obiectul intervențiilor, exprimată în MW. În cazul producției de energie din surse regenerabile, estimarea are la bază cantitatea de energie primară produsă de unitățile sprijinite, pe perioada unui an (fie anul ulterior finalizării proiectului sau anul calendaristic ulterior finalizării proiectului). Energia din surse regenerabile ar trebui să fie neutră în ce privește gazele cu efect de seră și să înlocuiască producția de energie care nu este din surse regenerabile. |
| **CO34** | **Reducerea gazelor cu efect de sera: Scădere anuală estimată a gazelor cu efect de seră** | **Echivalent tone de CO2** | **(pentru eficiență energetică) = estimarea totală a scăderii anuale a cantității de emisii de gaze cu efect de seră pentru anul ulterior implementării proiectului, ca urmare a creșterii eficienței energetice.**  **Formula de calcul: Capacitatea ce urmează a fi instalată din regenerabile x perioada de utilizare maximă anuală = producția anuală de energie (termică sau electrică). Perioada de utilizare maximă anuală este: 4000h/an pentru electricitate si 1800h/an pentru încălzire. Fiecare MWe sau MWt din regenerabile are corespondență cu emisii de CO2 astfel: 1 MWe = 0,33 tone CO2/MWhe; 1 MWt = 0,202 tone CO2/MWh pentru înlocuire gaz; 1 MWt = 0,364 tone CO2 pentru înlocuire cărbune.**  **(pentru utilizarea surselor regenerabile de energie) = estimarea totală a scăderii anuale a gazelor cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile.**  **Formula de calcul: Capacitatea ce urmează a fi instalată din regenerabile x perioada de utilizare maximă anuală = producția anuală de energie (termică sau electrică). Perioada de utilizare maximă anuală este: 4000h/an pentru electricitate si 1800h/an pentru încălzire. Fiecare MWe sau MWt din regenerabile are corespondență cu emisii de CO2 astfel: 1 MWe = 0,33 tone CO2/MWhe; 1 MWt = 0,202 tone CO2/MWh pentru înlocuire gaz; 1 MWt = 0,364 tone CO2 pentru înlocuire cărbune.** |
| 2S144 | Intensitatea energetică în economie | kgep/1000 euro | *În descrierea proiectului, fiecare solicitant va estima contribuția cantitativă la indicatorul de rezultat, prin estimarea intensității energetice la nivelul societății, la începutul proiectului și ulterior implementării măsurilor de reducere a consumului de energie, stabilite exclusiv prin instrumentele furnizate de proiect.*  Intensitatea energetică exprimă consumul intern brut de energie în relaţie cu economia naţională (cantitatea de energie necesară pentru producerea unei unităţi de PIB). Reprezintă consumul intern brut de energie (calculat în tone petrol echivalent - tep) raportat la PIB.  **Formula de calcul**: Se împarte consumul total energetic intern brut (CBIE) la PIB  **Intensitatea energeticǎ a economiei (IEE) = Sum CBIE (pentru fiecare purtǎtor de energie primarǎ)/PIB**  Atenție! Acest indicator nu se raportează de către solicitant, ci se calculează la nivelul programului conform raportărilor INS, nu la nivelul fiecărui proiect. |

*\*Numărul de sisteme va fi preluat din secțiunea privind descrierea activităților, unde fiecare solicitant va detalia sistemele de monitorizare și echipamentele adiționale propuse. Se recomandă stabilirea unui număr redus de indicatori fizici de monitorizare.*

*Pentru economia de energie estimată a fi obţinută în cadrul procesului industrial, prin aplicarea măsurilor de îmbunătățire a eficienţei energetice stabilite pe baza informațiilor obținute din sistemul de monitorizare propus prin proiectul pentru care se solicită finanţare, se va acorda un punctaj în cadrul grilei de evaluare tehnico-economice. Economia de energie asumată va trebui realizată în termen de maximum 5 ani de la plata finală în cadrul contractului de finanțare.*

**Atenţie!**

Indicatorii de mediu (Anexa corespunzătoare laprezentul ghid) vor fi monitorizaţi în vederea raportării anuale a acestora. Se vor monitoriza acei indicatori care sunt relevanți în funcție de avizul / acordul de mediu. În cazul în care autoritatea competentă de mediu nu solicită nicio măsură de monitorizare, solicitantul va raporta în implementare emisiile de poluanți (echivalent CO2).

Emisiile de CO2 se vor calcula prin utilizarea factorului de emisii din Anexa VI a Regulamentului (UE) nr. 601/2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (în functie de combustibilul utilizat), care se înmulțește cu energia economisită propusă a se obține anual prin proiect, până la finalul perioadei de sustenabilitate a proiectului (măsurată în MWh). Pentru energie electrică economisită, factorul de emisii utilizat este 0,33 tone CO2/MWh.

### 1.7. Alocarea indicativă pentru apelul de proiecte lansate în baza prezentului ghid

Bugetul alocat apelurilor de proiecte este de 100.000.000 euro, echivalent a 495.000.000 lei (la un curs mediu de schimb de 1 euro = 4,95 lei), din care 85.000.000 euro, echivalentul a 420.750.000 lei, finanțare europeană prin Fondul de Coeziune (FC), respectiv 15.000.000 euro, echivalentul a 74.250.000. lei, contribuția națională prin bugetul de stat.

Astfel, alocarea apelurilor de proiecte este:

* + **pentru apelul de proiecte lansat în IMM RECOVER - Măsuri de ajutor de minimis pentru eficiență energetică și producție din surse regenerabile alocarea este de** 70.000.000 euro echivalent a 346.500.000 lei (la un curs mediu de schimb de 1 euro = 4,95 lei), din care 59.500.000 euro, echivalentul a 294.525.000 lei, finanțare europeană prin Fondul de Coeziune (FC), respectiv 10.500.000 euro, echivalentul a 51.975.000. lei, contribuția națională prin bugetul de stat.
  + **pentru apelul de proiecte lansat în IMM RECOVER - Măsuri de ajutor de minimis pentru eficiență energetică și producție din surse regenerabile-clasa CAEN 10, 11 (parțial) conform anexei 11 la prezentul ghid este de** 30.000.000 euro echivalent a 148.500.000 lei (la un curs mediu de schimb de 1 euro = 4,95 lei), din care 25.500.000 euro, echivalentul a 126.225.000 lei, finanțare europeană prin Fondul de Coeziune (FC), respectiv 4.500.000 euro, echivalentul a 22.275.000. lei, contribuția națională prin bugetul de stat.

În cazul în care bugetul alocat apelurilor de mai sus nu este acoperit, AMPOIM poate decide relansarea apelului cu condiția încadrării în perioada de valabilitate a schemei de minimis aplicabile, respectiv 28.02.2023.

### 1.8. Valoarea minimă şi maximă a proiectului, rata de cofinanţare

În cadrul apelurilor lansate prin prezentul ghid, pentru toate categoriile de investiții menționate la secțiunea 1.3.1 din cadrul prezentului ghid, coroborat cu categoriile de cheltuieli/intervenţii eligibile de la secțiunea 1.3.2,valoarea minimă este de 50.000 euro și maximă de 200.000 euro. Cursul valutar la care se va calcula încadrarea în respectivele valori minime și maxime este cursul inforeuro din luna septembrie 2022, **respectiv 1 euro= 4,8657 lei.**

Finanțarea nerambursabilă maximă acordată pentru un proiect de investiții în cadrul prezentei scheme nu poate depăși 100% din valoarea eligibilă a investiției, respectiv echivalentul în lei a 200.000 euro sau 100.000 euro, după caz, conform celor de mai jos:

* Valoarea maximă a ajutorului de minimis ce poate fi acordată solicitantului nu poate depăși echivalentul în lei a 200.000 euro, pe o perioadă de 3 ani fiscali consecutivi (doi ani fiscali anterior încheiați și anul fiscal în curs), indiferent dacă ajutorul a fost acordat din surse naționale sau europene. Valoarea totală a ajutoarelor de minimis acordate solicitantului care efectuează transport rutier de mărfuri în contul terților sau contra cost nu poate depăși echivalentul în lei a 100.000 euro pe o perioadă de 3 ani fiscali consecutivi. Aceste ajutoare de minimis nu pot fi utilizate pentru achiziționarea de vehicule pentru transport rutier de mărfuri. În cazul în care solicitantul face parte dintr-o întreprindere unică, în sensul definiției prevăzute la art. 2 lit. (2) din Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, pentru verificarea îndeplinirii acestui criteriu se vor lua în considerare ajutoarele de minimis acordate întreprinderii unice;
* Atunci când o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 euro, în cazul întreprinderii respective se aplică plafonul de 200.000 euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 euro și că ajutoarele de minimis nu se folosesc pentru achiziționarea de vehicule pentru transportul rutier de mărfuri;
* Plafoanele de minimis se aplică indiferent de forma ajutorului de minimis sau de obiectivul urmărit și indiferent dacă ajutorul acordat de statul membru este finanțat în totalitate sau parțial din resurse comunitare.
* Pentru ajutoarele de minimis acordate eșalonat, în mai multe tranșe, acestea se actualizează la valoarea lor în momentul în care sunt acordate, utilizând rata de actualizare aplicabilă la data acordării ajutoarelor.
* În cazul în care, prin acordarea unor noi ajutoare de minimis, s-ar depăși plafonul de minimis mai su menționat, solicitantul poate beneficia de prevederile prezentei scheme doar pentru partea din finanțarea nerambursabilă solicitată care se încadrează în plafonul de minimis, cu respectarea regulilor de cumul.În acest sens, solicitantul poate opta, până la acordarea ajutorul de minimis în baza prezentei scheme, pentru reducerea finanțării solicitate sau pentru renunțarea, integrală sau parțială, la ajutoare anterioare deja primite pentru a nu depăși planul de minimis.În cazul fuziunilor societăților sau al achizițiilor de părți sociale, atunci când se stabilește dacă un nou ajutor de minimis acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

### 1.9. Ajutor de minimis

Pentru proiectele finanţate prin Axa Prioritară 11 Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, *Obiectivul Specific 11.1 Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari*, beneficiarii eligibili sunt beneficiari privaţi care se supun regulilor ajutorului de stat privind intervenţia publică.

Finanţarea proiectelor se realizează în baza ordinului ministrului investițiilor și fondurilor europene nr. 2613/27.09.2022 privind privind aprobarea Schemei de ajutor de minimis privind eficiența energetică la nivelul IMM-urilor și întreprinderilor mari în cadrul Programului Operațional Infrastructură Mare 2014-2020.

Aspecte generale privid ajutorul de minimis

Utilizarea fondurilor publice (inclusiv a fondurilor europene) pentru a sprijini o întreprindere, acordându-i astfel un avantaj în detrimentul altor entități (concurente pe piață), poate constitui ajutor de stat. În măsura în care acest tip de ajutor denaturează concurența și afectează comerțul intracomunitar, acesta nu este compatibil cu piața internă, cu excepția cazurilor în care legislația UE se prevede altfel.

Articolul 108 alin. (3) din Tratatul privind funcţionarea Uniunii Europene (TFUE) prevede obligaţia de a notifica Comisiei Europene ajutoarele de stat, astfel încât aceasta să evalueze dacă sunt compatibile cu piaţa comună.

Regula de minimis are în vedere exceptarea de la obligația de notificare a ajutoarelor de o valoare mică. Astfel, ajutoarele cu o valoare de până la 200.000 EUR, acordate unei întreprinderi unice pe o perioadă de trei ani fiscali consecutivi, sunt considerate compatibile cu regulile de concurență pe piața comună. În cazul întreprinderilor care efectuează transport rutier de mărfuri în numele unor terți sau contra cost, plafonul de minimis este de 100.000 EUR pe întreprindere unică, pe o perioadă de 3 ani fiscali consecutivi.

Ajutorul de minimis acordat ia forma finanțării nerambursabile și se supune prevederilor Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis).

Domenii excluse de la finanțare pentru apelurile de proiecte lansate prin prezentul ghid:

Nu se acordă sprijin financiar pentru:

1. Activităţile realizate de întreprinderile care îşi desfăşoară activitatea în următoarele sectoare şi/sau care vizează următoarele ajutoare:
2. sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului privind organizarea comună a pieţelor în sectorul produselor pescărești și de acvacultură;
3. domeniul producţiei primare de produse agricole;
4. sectorul prelucrării şi comercializării produselor agricole, în următoarele cazuri:
5. atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective;
6. atunci când ajutoarele sunt condiţionate de transferarea lor parţială sau integrală către producătorii primari;
7. ajutoare destinate activităţilor legate de export către ţări terţe sau către alte state membre, respectiv ajutoare direct legate de cantităţile exportate, ajutoare destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;
8. ajutoare condiţionate de utilizarea preferenţială a produselor naţionale faţă de produsele importate;
9. Domeniile excluse prin Regulamentul (UE) nr. 1300/2013, respectiv:
10. dezafectarea sau construirea de centrale nucleare;
11. investițiile care vizează o reducere a emisiilor de gaze cu efect de seră din activitățile enumerate la anexa I la Directiva 2003/87/CE;
12. investițiile în sectorul locuințelor, cu excepția celor legate de promovarea eficienței energetice sau a utilizării energiei din surse regenerabile;
13. fabricarea, prelucrarea și comercializarea tutunului și a produselor din tutun;
14. întreprinderile aflate în dificultate, astfel cum sunt definite în Regulamentul 651/2014, art. 2, punctul 18[[1]](#footnote-1);
15. investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului.
16. Achiziţia de vehicule de transport rutier de mărfuri acordate societăţilor care efectuează transport rutier de mărfuri în numele unor terţi sau contra cost;
17. Facilitarea închiderii minelor de cărbune necompetitive, astfel cum sunt reglementate de Decizia nr. 2010/787/UE privind ajutorul de stat pentru facilitarea închiderii minelor de cărbune necompetitive;
18. Întreprinderile care solicită finanțare pentru activităţile enumerate în anexa nr. 1 la Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările şi completările ulterioare, respectiv în anexa I la Directiva 2003/87/CE

În cazul în care o întreprindere îşi desfăşoară activitatea atât în unul dintre sectoarele exceptate, cât şi în unul sau mai multe sectoare sau domenii de activitate care pot fi finanțate în cadrul schemei de minimis aplicabile, prevederile acesteia se aplică ajutoarelor acordate pentru sectoarele neexceptate.

Pentru a beneficia de prevederile schemei de minimis aplicabile în cadrul apelurilor lansate prin prezentul ghid, beneficiarul de ajutor trebuie să se asigure, prin mijloace corespunzătoare, precum separarea activităţilor sau o distincţie între costuri, că activităţile desfăşurate în sectoarele excluse din domeniul de aplicare nu beneficiază de ajutoare de minimis acordate în conformitate prezentul ghid.

Valoarea ajutorului de minimis ce poate fi acordat în cadrul apelurilor lansate prin prezentul ghid

* Valoarea maximă a ajutorului, în regim de minimis, ce poate fi acordată unei întreprinderi unice (a se vedea mai jos), din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 EUR, echivalent în lei, la cursul de schimb InforEuro valabil la data acordării ajutorului.
* Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului de minimis și/sau a Schemei de minimis aplicabile acestui apel, ori plafonul aplicabil acestor domenii este mai mic de 200.000 EUR[[2]](#footnote-2), atunci acestei întreprinderi i se poate aplica plafonul de 200.000 EUR doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. Acest aspect este inclus în Declarația de angajament, depusă odată cu Fișa IMM RECOVER/cererea de finanțare MYSMIS.
* În cazul în care o întreprindere își desfășoară activitatea atât în sectoarele mai sus menționate cât și în unul sau mai multe sectoare sau domenii de activitate eligibile pentru ajutorul de minimis, solicitantul trebuie să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare al regulamentului de minimis nu beneficiază de ajutor acordat în conformitate cu prevederile prezentului ghid.

Întreprinderea unică

* În sensul Regulamentului de minimis, plafonul de minimis (200.000 EUR) se aplică întreprinderii unice.
* Întreprinderea unică include toate întreprinderile între care există cel puțin una dintre relațiile următoare:

1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Astfel, dacă întreprinderile A și B formează o întreprindere unică (spre exemplu, A deține peste 0% din părțile sociale ale lui B), atunci A și B împreună vor putea beneficia de 200.000 EUR (nu fiecare în parte de câte 200.000 EUR).

Întreprinderile care întreţin, prin intermediul uneia sau mai multor întreprinderi, relațiile la care se face referire mai sus sunt considerate întreprinderi unice.

Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 EUR (nu fiecare în parte de câte 200.000 EUR).

* La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.

Categoriile de întreprinderi în care se pot încadra solicitanții la finanțare:

În conformitate cu prevederile Regulamentului 651/2014, categoriile de întreprinderinderi sunt:

Categoria microîntreprinderilor și a întreprinderilor mici și mijlocii („IMMuri”) este formată din întreprinderi care au mai puţin de 250 de angajaţi și a căror cifră de afaceri anuală nu depășește 50 de milioane EUR și/sau al căror bilanţ anual total nu depășește 43 de milioane EUR.

În cadrul categoriei IMM-urilor, o întreprindere mică este definită ca fiind o întreprindere care are mai puţin de 50 de angajaţi și a cărei cifră de afaceri anuală și/sau al cărei bilanţ anual total nu depășește 10 milioane EUR.

În cadrul categoriei IMM-urilor, o microîntreprindere este definită ca fiind o întreprindere care are mai puţin de 10 angajaţi și a cărei cifră de afaceri anuală și/sau al cărei bilanţ anual total nu depășește 2 milioane EUR.

Cu privire la încadrarea în diferitele categorii de întreprinderi solicitantul va completa ***Declarația privind încadrarea întreprinderii în categoria IMM din cadrul Anexei 4 la prezentul ghid,*** luând în considerare inclusiv prevederile legale privind întreprinderile partenere și/sau legate în conformitate cu prevederile din Anexa 1 la Regulamentul UE 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și respectiv legea 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare. Pentru completarea respectivei declarații a se vedea regulile și principiile detaliate în ***Anexa 8 la prezentul ghid.***

Responsabilitatea privind informațiile cuprinse în Declarație, precum și respectarea normelor legale în vigoare privind încadrarea în categoriile IMM, îi revine în exclusivitate solicitantului/ declarantului.

Verificarea încadrării solicitantului în categoriile IMM se va realiza doar din perspectiva corelării legăturii dintre întreprinderea unică și întreprinderea legată pentru verificarea regulilor de cumul și pragului de minimis, având în vedere, faptul că, în cadrul apelurilor lansate prin prezentul ghid, sunt eligibile toate categoriile de înterprinderi. Verificarea menționată se va realiza ulterior intrării în vigoare a contractului de finanțare, în termenul precizat în cadrul acestuia.

În cazul în care în urma verificării respective se constată că nu erau îndeplinite regulile de acordare a ajutorului de minimis/întreprindere unică la data întrării în vigoare a contractului de finanțare, acesta poate înceta, fiind aplicabil principiul restitutio in integrum sau al repunerii în situaţia anterioară.

Cumulul ajutoarelor de minimis

* Plafonul de minimis (200.000 EUR) de care poate beneficia un solicitant se va reduce cu valoarea cumulată a tuturor ajutoarelor în regim de minimis, acordate întreprinderii unice pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.
* Ajutoarele de minimis acordate în conformitate cu prezentul regulament pot fi cumulate cu ajutoarele de minimis acordate în conformitate cu Regulamentul (UE) nr. 360/2012 al Comisiei (1) în limita plafonului stabilit în regulamentul respective și/sau cu ajutoare de minimis acordate în conformitate cu alte regulamente de minimis în limita plafonului de minimis mai sus menționat;
* Ajutoarele de minimis nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanţare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condiţiile specifice ale fiecărui caz de un regulament sau de o decizie de exceptare pe categorii adoptată de Comisie.
* Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

Astfel, se vor cumula următoarele ajutoare de minimis:

1. primite de întreprinderea solicitantă
2. primite de toate celelalte întreprinderi cu care întreprinderea solicitantă formează întreprinderea unică

În cazul fuziunilor sau al achizițiilor, atunci când se stabilește dacă un nou ajutor de minimis acordat întreprinderii rezultate ca urmare a procesului de fuziune/achiziție sau întreprinderii care face achiziția, depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

Același principiu se aplică în cazul unei întreprinderi care a fuzionat cu alte întreprinderi, prin absorbirea acestora.

În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

* Cumularea ajutoarelor primite în regim de minimis se face indiferent de:

1. Sursa ajutoarelor (e.g. buget de stat, buget local, fonduri europene)
2. Forma ajutoarelor (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare etc.)

* Solicitantul va completa şi semna Declaraţia de eligibilitate, pe propria răspundere, în care va menţiona informaţiile referitoare la ajutoarele de minimis primite în ultimii 2 ani fiscali anteriori datei de depunere a cererii de finanțare, precum şi în anul fiscal curent, până la depunerea cererii de finanţare, respectiv încheierea contractului de finanțare. Pe lângă informațiile cuprinse în această secțiune, formularul Declarației de eligibilitate conține instrucțiuni suplimentare privind completarea corectă a declarației.
* Dacă valoarea în EUR a unui ajutor de minimis ori modalitatea de determinare a acesteia sunt specificate în actul de acordare (e.g. contract de finanțare), atunci această valoare va fi dedusă din plafonul de minimis. În caz contrar, pentru determinarea valorii în EUR a ajutorului primit, se va utiliza rata de schimb InforEuro valabilă în luna acordării ajutorului (i.e. luna emiterii/semnării actului de acordare a ajutorului).
* Ajutoarele de minimis nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisia Europeană (CE). Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de CE.
* În cazul în care, prin acordarea unor noi ajutoare de minimis, s-ar depăși plafonul de minimis relevant, întreprinderea poate beneficia, dacă solicită acest lucru, de prevederile schemei de ajutor de minimis aplicabile în cadrul apelurilor lansate prin prezentul ghid, doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon[[3]](#footnote-3).

Data acordării ajutorului de minimis

* Ajutoarele de minimis se consideră acordate în momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ajutoarele de minimis se plătesc întreprinderii respective. Data acordării ajutorului este data la care întră în vigoare contractul de finanțare aferent proiectului propus prin Fișa IMM RECOVER/cererea de finanțare MYSMIS, indiferent de momentul efectuării plăților/ rambursărilor efective.
* Data maximă care poate fi acordat ajutorul de minimis în schemei aplicabile ***este 28 februarie 2023.***

**Capitolul 2. REGULI PENTRU ACORDAREA FINANȚĂRII**

Acordarea finanțării în cadrul apelurilor de proiecte lansate în baza prezentului ghid se va realiza sub rezerva aprobării modificării de către Comisia Europeană a POIM 2014-2020 pentru asigurarea eligibilității activităților finanțate în baza prezentei scheme, precum și a bugetului asociat acesteia, dar nu mai târziu de 28.02.2023

Verificarea regulilor de acordare a finanțării în cadrul apelurilor lansate prin prezentul ghid se realizează prin parcurgerea următoarelor etape:

1. Evaluarea prin sistemul IMMRecover. Această etapă presupune verificarea de către sistem a unor criterii de eligibilitate și acordarea de punctaje pentru criteriile de evaluare aplicabile. Celelalte criterii de eligibilitate/conformitate se vor considera îndeplinite pe baza declarațiilor pe proprie răspundere a solicitanților.
2. Ulterior semnării contractului de finanțare, beneficiarii de fonduri externe nerambursabile încarcă în sistemul informatic MYSMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Documentele încărcate în sistemul informatic MySMIS2014 trebuie să fie identice cu cele încărcate în sistemul IMMRecover, la depunerea fișei IMM RECOVER. Acest aspect va fi confirmat de către beneficiar printr-o declarație pe proprie răspundere a reprezentantului legal al acestuia. Termenul de încărcare a acestor documente este de maxim 15 de zile de la data intrării în vigoare a contractului de finanțare.
3. Verificarea în MYSMIS a proiectului în vederea confirmării respectării de către Beneficiar/Proiect a criteriilor de eligibilitate/conformitate/evaluare menționate în prezentul ghid, inclusiv a condițiilor pentru contractare, se finalizează prin emiterea unei note de aprobare finală a proiectului. Până la momentul emiterii notei anterior menționate, cheltuielile în cadrul contractului de finanțare sunt realizate pe răspunderea exclusivă a beneficiarului. AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, dacă se constată o neconcordanţă între starea de drept şi/sau de fapt dovedită şi cele declarate de către Beneficiar în Fișa IMM RECOVER/Cererea de finanţare MYSMIS, cu recuperarea în întregime a sumelor deja primite în baza prezentului CF, precum şi a tuturor cheltuielilor accesorii.

Cu excepțiile de mai jos, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare și de durabilitate a proiectelor, în condiţiile stipulate de contractele de finanțare.

**Excepții de la această regulă**:

* încadrarea beneficiarului în diferitele categorii de (microîntreprinderi, întreprinderi mici, mijlocii și mari). Solicitantul rămâne eligibil indiferent daca schimbă categoria de IMM, cu condiția respectării tuturor celorlalte criterii de eligibilitate privind acordarea ajutorului de minimis conform prevederilor prezentului ghid.
* criteriul referitor la valoarea minimă eligibilă, a cărui respectare este obligatorie doar până la momentul încheierii contractului de finanțare, inclusiv.
* solicitantul a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
* Reprezentantul legal al solicitantului nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forță de res judicata (ex. împotriva căreia nu se poate face recurs)
* Beneficiarul nu este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legii nr.85/2014 privind procedurile de prevenire a insolvenței și de insolvență, cu modificările și completările ulterioare, după caz;
* Beneficiarul nu este în stare de faliment, lichidare, nu are afacerile conduse de un administrator judiciar sau activităţile sale comerciale nu sunt suspendate ori NU fac obiectul unui aranjament cu creditorii sau nu este într-o situaţie similară cu cele anterioare, reglementată prin lege, ori nu face obiectul unei proceduri legale pentru declararea sa în una din situaţiile prevăzute anterior.

Îndeplinirea tuturor criteriilor de eligibilitate (a solicitantului, proiectului, cheltuielilor conform prevederilor prezentului ghid, în conformitate cu Anexa 3.2) vor face obiectul verificării în MYSMIS.

Beneficiarii își asumă riscul generat de durata procesului de selecție detaliat la punctele A-C din prezenta secțiune, cu privire la îndeplinirea și menținerea criteriilor de eligibile pe întreg procesul menționat.

**Verificarea proiectelor în conformitate cu etapele A-C de mai sus presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid și respectiv schema de minimis aplicabilă;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid și respectiv schema de minimis aplicabilă;
  + se verifică îndeplinirea criteriilor din grila de verificare administrativă și a eligibilității cererii de finanțare (anexă la prezentul ghid), respectiv:
  + eligibilitatea solicitantului - se va verifica dacă solicitantul îndeplinește criteriile prevăzute în prezentul ghid / apeluri de proiecte
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid și schema de minimis aplicabilă
  + Evaluarea cererii de finanțare se realizează în conformitate cu ***secțiunea 4.3 din prezentul ghid***.

**Atenţie!**

*Pe tot parcursul procesului de evaluare, selecție și contractare nu vor fi solicitate clarificări, nici în aplicația IMMRecover și nici în aplicația MySMIS.*

### 2.1. Eligibilitatea solicitantului

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul este societate legal constituită în România, până la data de 31 decembrie 2021 inclusiv, și se încadrează în categoria solicitanților tip IMM sau întreprinderi mari, după caz, așa cum sunt definite în OUG nr. 112/2022, art. 2, lit. i) respectiv lit. j) şi îşi desfăşoară activitatea în România la momentul depunerii cererii de finanţare și sunt înregistrați la ORC, conform legislației naționale în vigoare.

*Se probează prin:*

* *Actul constitutiv,* Certificatul constatator și Furnizare informații extinse, emise de Oficiul Registrului Comerţului (ORC) de pe lângă tribunalul unde îşi are sediul solicitantul, ori prin serviciul InfoCert. Documentele emise de ORC trebuie să fie emise cu cel mult 30 de zile calendaristice înainte de data transmiterii prin IMM RECOVER. De asemenea, se verifică prin declarația de eligibilitate.

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile. În cazul proiectelor realizate la nivelul unităților independente (definite conform art. 9 alin. 2 din Legea nr. 121/2014), fișa IMM RECOVER va fi depusă de firma fondatoare (societatea cu mai multe sucursale/puncte de lucru).*

1. Solicitantul a avut minim un angajat la 31 decembrie 2021.

*Se probează prin declaratie de eligibilitate și conform datelor de la ANAF la 31.12.2021.*

1. Desfășoară activitatea de producție/prestări servicii cu excepția investițiilor imobiliare, consultanței, asistenței tehnice și a activităților listate în Anexa nr. 1 la Hotărârea Guvernului nr. 780/2006, cu modificările și completările ulterioare, precum și în sectoarele și/sau domeniile excluse schema de minimis aplicabilă. Astfel, solicitantul nu solicită finanțare pentru domeniile excluse din domeniul de aplicare a Regulamentul 1407/2013 și respectiv Regulamentul 1300/2013 conform celor menționate la secțiunea 1.9 din prezentul ghid;

Pentru apelul de proiecte cu alocare dedicat industriei alimentare, domeniile de activitate pentru care se pot realiza măsuri de eficiență energetică și/sau producție de energie din surse regenerabile sunt cele din Anexa 11 la prezentul ghid.

Un solicitant nu poate depune decât un singur proiect in cadrul unui apel. De asemenea, vă rugăm să aveți în vedere regulile de cumul pentru ajutorul de minimis.

*Se probează prin Certificatul constatator eliberat de Oficiul Registrului Comerţului (emis cu maximum 30 zile înainte de depunerea fișei IMM RECOVER), valabil la data depunerii documentelor însoţitoare ale Cererii de finanţare, Declarația de eligibilitate și declarația de angajament, declarația privind conformitatea cu regulile ajutorul de stat/minimis.*

1. Solicitantul îndeplinește cumulativ condițiile definite la art. 11 din OUG nr.112/2022, inclusiv nu se află în dificultate, în conformitate cu prevederile art. 2 pct. 18 din Regulamentul (UE) nr. 651/2014, cu modificările și completările ulterioare;

*Se probează prin Declarație de eligibilitate, Declarația de angajament, Declarația privind conformitatea cu regulile ajutorul de stat/minimis, prin verificările din IMM RECOVER pe baza datelor de la ANAF, alte documente anexate la fișa IMM RECOVER.*

1. Solicitantul nu face obiectul unui ordin de recuperare neexecutat în urma unei decizii anterioare a Comisiei Europene, a instanței, a unui furnizor de ajutor de stat sau a Consiliului Concurenței prin care un ajutor de stat a fost declarat ilegal și incompatibil cu piața internă;

*Se probează prin Declarația de angajament și declarația de eligibilitate, prin verificările efectuate de IMM Recover*  *în lista de firme primita de la Consiliul Concurenței cu Decizii de recuperare a unui ajutor de stat ce nu au fost executate și recuperate integral.*

1. Solicitantul și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, înclusiv către bugetele locale;

*Se probează prin Declarația de angajament, declarația de eligibilitate și documentele de atestare fiscală la bugetul de stat și bugetele locale.*

1. Solicitantul nu este în stare de faliment, lichidare, au afacerile conduse de un administrator judiciar sau activitățile lor comerciale sunt suspendate ori fac obiectul unui aranjament cu creditorii sau sunt într-o situație similară cu cele anterioare, reglementată prin lege, ori fac obiectul unei proceduri legale pentru declararea lor în stare de faliment, lichidare, conducerea afacerilor de un administrator judiciar;

*Se probează prin Declarația de angajament, Declarația de eligibilitate, extras ONC și conform verificărilor din IMM RECOVER privind concordatul preventiv, procedurile de lichidare, insolventa sau falimentul pe baza datelor ORC.*

1. Solicitantul/reprezentantul său legal nu a suferit condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;

*Se probează prin Declarația de angajament declarația de eligibilitate, cazier judiciar al solicitantului și al reprezentantului legal.*

1. Solicitantul/reprezentantul său legal nu a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;

*Se probează prin Declarația de angajament, Declarația de eligibilitate, cazier fiscal solicitantului și judiciar al reprezentantului legal*

1. Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu se află într-una din situațiile de mai jos:
2. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
3. se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
4. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;

*Se probează prin Declarația de angajament, Declarația de eligibilitate, Declarația privind conflictul de interese.*

1. Solicitantul demonstrează capacitate de management de proiect și capacitate tehnică pentru susținerea activităților proiectului, prin informații privind personalul angajat implicat în implementarea proiectului/ privind externalizarea serviciului de management al proiectului.

*Se probează cu Declarația de eligibilitate și cererea din MYSMIS din care să reiasă nominalizarea managerului de proiect.*

1. Solicitantul demonstrează capacitatea financiară pentru implementarea proiectului si dispune de cofinanțare proprie a proiectului stabilită în conformitate cu prevederile legale privind ajutorul de stat, astfel cum vor fi cuprinse în schemele de ajutor de stat și își asumă acoperirea sumelor aferente cheltuielilor neeligibile.

*Se probează cu Declaraţia de angajament a solicitantului privind asumarea acoperirii sumelor aferente cheltuielilor neeligibile din proiect,* *Hotărârea de aprobare a proiectului și a indicatorilor asociați acestuia, Scrisoarea de intenție angajantă emisă de o institutie bancara valabila pe durata de implementare a proiectului (care sa dovedeasca capacitatea financiara privind derularea activitatilor pentru solicitantii care nu pot face dovada cifrei de afaceri in cel putin unul din ultimii trei ani fiscali. Aceasta trebuie să aibă o valoare care să acopere contributia solicitantului la cheltuielile eligibile si cheltuielile neeligibile).*

1. Solicitantul se angajează să asigure sustenabilitatea proiectului, respectiv să asigure desfășurarea activității operaționale/curente și să mențină parametrii energetici specifici la care s-a angajat pentru o perioadă de minimum 5 ani după expirarea duratei de implementare a proiectului.

*Se probează cu Declaraţia de angajament, Declarația de eligibilitate, Hotârârea de aprobare a proiectului și a indicatorilor asociați acestuia.*

1. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități. De asemenea, pentru același costuri eligibile, beneficiarul nu a mai solicitat finanțare din alte surse publice, inclusiv fonduri UE.

Criteriul de mai sus are rolul de a evita dubla finanțare pentru același obiectiv de investiții/costuri. In situația în care costurile pentru care se solicită finanțare sunt diferite de cele deja angajate pentru un alt proiect, atunci acestea pot fi eligibile în cadrul POIM, cu mențiunea că trebuie să fie evidențiat impactul fiecarui proiect în parte din perspectiva reducerii consumului de energie.

*Se probează prin Declarația de eligibilitate, Declaraţia privind conformitatea cu ajutorul de stat/minimis şi Declaraţia privind încadrarea în categoria IMM conform ghid. Solicitantul va furniza informaţii despre toţi partenerii, în cazul întreprinderilor legate/partenere.*

1. Acolo unde este cazul, solicitantul se angajează să aplice măsurile de îmbunătățire a eficienţei energetice stabilite pe baza informațiilor obținute din sistemul de monitorizare propus prin proiectul pentru care se solicită finanţare prin Obiectivul Specific 11.1, interiorul unui interval de 5 ani pentru de la efectuarea plăţii finale în cadrul proiectului.

*Se probează prin Declarația de angajamentşi analiza energetică.*

1. Solicitantul deține cel puțin un contract de furnizare a energiei electrice, a gazelor naturale sau a energiei termice, în funcție de tipul de finanțare solicitată, care să fie în vigoare pentru punctul de consum unde solicită.

Criteriul se referă la faptul ca solicitantul deține cel puțin un contract de furnizare a energiei electrice/ a gazelor naturale sau a energiei termice după caz, în vigoare pentru punctul de consum unde solicită finanțarea.

La data depunerii cererii de finantare solicitantul trebuie să prezinte un contract de furnizare la locul de implementare al proiectului. Cu toate acestea, atunci când contractul respectiv nu acopera o perioada egala cu 12 luni calendaristice anterioare depunerii cererii de finantare, analiza energetică se va baza pe date previzionate și va stabili indicatorii energetici specifici angajați de către beneficiar. Pentru analiza financiara se vor utiliza preturile din contractele de furnizare energie electrica/gaz natural/energie termica, după caz.

Prin excepție, în situația în care solicitantul deține un drept de locațiune asupra imobilului ce face obiectul proiectului, acolo unde nu este necesară obținerea autorizației de construire, solicitantul poate să solicite finanțare în măsura în care demonstrează, print-un act juridic incheiat cu proprietarul imobilului, consumul si cota parte care ii revine. În această situație, se acceptă ca contractul de furnizare să fie pe numele proprietarului imobilului. Cu toate acestea pentru măsurile ce implică calitatea de prosumator a solicitantului, respectiv categoriile de intervenții II și III, nu se acceptă contract de furnizare încheiat pe numele altei persoane decât aplicantul.

*Se probează prin contract de furnizare a energiei electrice și/sau a gazelor naturale, sau a energiei termice după caz, în vigoare pentru punctul de consum unde solicită finanțarea și analiza energetică previzionată. Dacă sunt avute în vedere inclusiv masuri de eficienta pe gaz, acesta trebuie sa faca dovada si acestui tip de consum.*

1. prezintă declarație de consum total anual de energie din care reiese consumul energetic total calculat în tep/an, acolo unde este cazul;

Pentru întreprinderile care, potrivit Declarației menționate cad sub obligația transmiterii declarației de consum total anual de energie, se vor transmite d*eclaraţia de consum total de energie* din care reiese consum energetic total calculat în tep/an *și dovada depunerii Declarației la Mininisterul Energiei a declaratiei de consum. Acest document poate lua forma adresei de confirmare a depunerii declarației de consum, emisă de către instituția menționată și/sau orice formă de confirmare a depunerii și/sau înregistrării declarației respective la Ministerul Energiei (se va anexa în format PDF la secţiunea Capacitate solicitant).*

*Se probează cu declarația de consum[[4]](#footnote-4) sau cu* Declarația pe proprie răspundere privind obligativitatea/neobligativitatea transmiterii declaraţiei de consum total de energie şi a chestionarului de analiză energetică la autoritatea abilitată, conform prevederilor *Legii nr. 121/2014 privind eficienţa energetică[[5]](#footnote-5).*

### 2.2. Eligibilitatea proiectului

Proiectele depuse în cadrul Obiectivului Specific11.1, trebuie să respecte următoarele condiţii:

* 1. Proiectul se încadrează în categoriile de acţiuni finanţabile menţionate în POIM, axa prioritară 11, Obiectivul specific 11.1, respectiv proiectul vizează una sau mai multe dintre măsurile de eficiență energetică/utilizarea surselor regenerabile de energie menționate la art. 5 din OUG nr.112/2022, fiind eligibile doar categoriile de cheltuieli definite la art. 6, lit. b)- e), art 7, lit. c), art. 8 și art. 9 din același act normativ.

*A se vedea secţiunile Obiective proiect si Activitati previzionate din Cererea de finanţare MySMIS, Declaratia de eligibilitate,Declaratia privind activitatile desfasurate, alte grafice si planuri solicitate.*

* 1. Scopul şi obiectivele proiectului sunt în concordanţă cu acţiunea eligibilă din cadrul Obiectivului specific 11.1.

*A se vedea secţiunile Obiective proiect si Activitati previzionate din Cererea de finanţare MYSMIS, și respectiv Declarația de eligibilitate.*

* 1. Proiectul este implementat pe teritoriul României.

*A se vedea secţiunea Localizare proiect din Cererea de finanţare MYSMIS.*

* 1. Perioada de implementare a proiectului nu depășeste 31.12.2023.

*A se vedea secţiunea Activităţi previzionate din Cererea de finanţare MYSMIS, Declarația de eligibilitate, Declarația privind activitățile desfășurate, alte grafice și planuri solicitate.*

* 1. Investițiile finanţate sunt asociate unei activități economice, respectiv unui sau mai multor domenii de activitate (clase CAEN) autorizate la sediul social/punctul de lucru identificat la locul de implementare al proiectului.

Beneficiarul desfășoară activitatea de producție/prestări servicii, cu excepția investițiilor imobiliare, consultanței, asistenței tehnice, și nu solicită finanțare pentru activitățile prevăzute în [anexa nr. 1 la Hotărârea Guvernului nr. 780/2006](https://legislatie.just.ro/Public/DetaliiDocumentAfis/225755), cu modificările și completările ulterioare, precum și cu domeniile excluse de Regulamentul 1300/2013 privind Fondul de coeziune și respectiv de Regulamentul 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. Pentru domeniile excluse de regulamentele anterior menționate a se vedea secțiunea 1.9 la prezentul ghid/ schema de minimis aplicabilă.

Pentru apelul dedicat industriei alimentare se aplică codurile CAEN din Anexa 11 la prezentul ghid.

*Se probează prin:*

* *Declarația privind conformitatea cu regulile ajutorului de stat/minimis*
* *Declarația de eligibilitate*
* *Declaraţia de angajament*
* *Certificatul constatator eliberat de Oficiul Registrului Comerţului și documentele statutare*
  1. Nu sunt propuse operațiuni care sunt încheiate în mod fizic sau implementate integral, indiferent dacă toate platile aferente au fost efectuate, iar contribuția publică relevantă a fost plătită beneficiarilor la momentul depunerii cererii de finanțare, în conformitate cu art. 65 alin. 6, din Regulamentul UE nr. 1303/2013.

*Se probează prin Declaraţia de eligibilitate, Cererea de finanţare MYSMIS, analiza energetică.*

* 1. Bugetul proiectului respectă indicaţiile privind încadrarea în categoriile de cheltuieli, conform Anexei 5 la prezentul ghid.

*Bugetul proiectul va include toate cheltuielile eligibile cât și ne-eligibile care contribuie la realizarea obiectivului acestuia.*

*Secţiunea Buget - Activități și cheltuieli din Cererea de finanţare MYSMIS, Declarația de eligibilitate, Analiza financiară recomandată, Devizul general, acolo unde este cazul.*

* 1. Valoarea finanţării nerambursabile se încadrează în limitele minime și maxime conform **secțiunii 1.8** a prezentului ghid și nu depăşeşte plafonul de minimis în conformitate cu prevederile schemei de minimis aplicabile.

*Secţiunea Buget - Activități și cheltuieli din Cererea de finanţare MYSMIS, Declarația de eligibilitate, Analiza financiară recomandată.*

* 1. Proiectul pentru care se solicită finanţare nu a mai beneficiat de finanţare din fonduri publice, în ultimii 5 ani înainte de data depunerii cererii de finanţare, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie), dupa caz.

*Se probează prin Declaraţia de eligibilitate.*

* 1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

Achizitiile se deruleaza in conformitate cu prevederile legale, respectiv cu: Ordinul MIPE nr. 1284/2016 privind aprobarea procedurii competitive aplicabile solicitantilor/beneficiarilor private pentru atribuirea contractelor de furnizare, servicii sau lucrari finantate din fonduri europene, Legea nr. 98/2016 privind achizițiile publice, Legea 99/2016 privind achizitiile sectoriale.

*Se probează prin: Declarația de eligibilitate, Declarația de anagajament, Declarația privind conformitatea cu ajutorul de stat/minimis, declaratia cu privire la necesitatea emiterii autorizatiei de construire, declarația privind activitățile desfășurate, alte grafice și planuri solicitate, secțiunea Principii orizontale din cererea de finanțare MYSMIS, Indicatori de mediu, deciza etapei de incadrare/clasarea notificarii.*

* 1. Solicitantul prezintă documentele doveditoare ale calității de proprietar/superficiar/administrator/titular al unui drept de folosință/concesionar/locatar pentru imobilul în care se implementează proiectul sau proprietar/comodatar/titular al dreptului de folosință pentru utilajele care asigură implementarea proiectului, însoțite de actul de dobândire a proprietății, contract de concesiune, actul care atestă proprietatea/folosința/concesiunea/comodatul, după caz, valabile pe toată durata de implementare a proiectului și o perioadă de minimum 5 ani după expirarea duratei de implementare a proiectului. Aceste documente vor fi însoțite de extrasul de carte funciară emis înainte cu 30 de zile înainte de transmiterea prin IMM RECOVER, precum și de acordul proprietarului cu privire la implementarea proiectului;

De asemenea, imobilul aferent proiectului pentru care este necesară realizarea de lucrări cu autorizație de construire îndeplineşte cumulativ următoarele condiţii:

1. Nu sunt afectate de limitări legale, convenţionale, judiciare ale dreptului real invocat, astfel cum sunt definite prin Codul civil, incompatibile cu realizarea activităţilor proiectului;
2. Nu fac obiectul unor litigii în curs de soluţionare la instanţele judecătoreşti cu privire la situaţia juridică;
3. Nu fac obiectul revendicărilor potrivit unor legi speciale în materie sau dreptului comun.

Prin excepție de la punctul 1 de mai sus, se poate accepta ipoteca asupra imobilului/ gajul asupra echipamentelor incluse in analiza energetică ce face obiectul proiectului, cu condiția prezentării acordului creditorului cu privire la implementarea proiectului și menținerii activității productive a solicitantului pentru care se solicită finanțarea pe întrega perioadă de durabilitate a investiției, respectiv în termen de 5 ani de la efectuarea plății finale în cadrul contractului de finanțare. În caz contrar, solicitantul se angajează să restuituie proportional/integral, după caz, finanțarea nerambursabilă acordată pentru perioada rămasă neacoperită din perioada de durabilitate, cu aplicarea dobânzilor/penalităților corespunzătoare legislației în vigoare.

* + 1. *Pentru proiectele care presupun lucrări pentru care este necesară obținerea autorizației de construire, la fișa IMM RECOVER se vor anexa următoarele:*
    - Actele doveditoare ale dreptului de proprietate privată, reprezentate de înscrisurile constatatoare a unui act juridic civil, jurisdicțional sau administrativ cu efect constitutiv translativ sau declarativ de proprietate, precum:
    - Actele juridice translative de proprietate, precum contractele de vânzare-cumpărare, donație, schimb, etc;
    - Actele juridice declarative de proprietate, precum împărțeala judiciară sau tranzacția;
    - Actele jurisdicționale declarative, precum hotărârile judecătorești cu putere de res-judecată, de partaj, de constatare a uzucapiunii imobiliare, etc.
    - Actele jurisdicționale, precum ordonanțele de adjudecare;

**sau**

* + - Contract de administrare, dacă acesta permite realizarea de lucrări de intervenție asupra imobilului aflat în administrare și pentru care administartorul are acordul proprietarului

**sau**

* + - Contract de concesiune

**Sau**

* + - contract de superficie

**sau**

* + - contract de uz/uzufruct

De asemenea, pentru aceste tipuri de proiecte pentru care este necesară emiterea autorizației de construire se vor anexa:

* + - extras de carte funciară din care să rezulte intabularea, precum și încheierile aferente emis cu maxim 30 de zile calendaristice înaintea transmiterii fișei IMM RECOVER,
    - acordul proprietarului cu privire la implementarea proiectului, acolo unde este cazul.
    - Declarație privind asumarea ipotecii/gajului, acolo unde este cazul, conform Anexei 4 la prezentul ghid
    1. *Pentru proiectele care nu presupun realizarea de lucrări pentru care este necesară obținerea autorizației de construire, la fișa IMM RECOVER se pot anexa, pe lângă cele menționate la punctul A, contractul de locațiune/ de închiriere/ de comodat pentru imobilul aferent proiectului. Pentru aceste tipuri de proiecte extrasul de carte funciară nu se solicită la depunerea cererii de finanțare, însă acordul* proprietarului cu privire la implementarea proiectului este necesar.

*Pentru toate situațiile mai sus menționate, îndeplinirea criteriului se probează prin Declaraţia de eligibilitate a solicitantului, prin oricare dintre actele admise de lege, acte care atestă dreptul drepturile reale/de creanta asupra infrastructurii (teren si cladire) unde sunt amplasate echipamentele, valabile cel puţin 5 ani de la efectuarea plății finale în cadrul contractului de finanțare.*

Proiectul se poate realiza pe mai multe clădiri situate pe același imobil identificat cu număr cadastral unic cu mențiunea ca fiecare dintre clădirile respective să fie luate în calcul separat în analiza energetică.

De asemenea, în baza unei solicitări unice per apel la nivel de beneficiar, în cadrul proiectului pot fi incluse mai multe puncte de lucru, cu îndeplinirea umătoarelor condiții:

* Activitățile autorizate la punctele de lucru luate în considerare în analiza energetică trebuie să îndeplinească condiția privind activitățile economice, respectiv domeniile de activitate (clase CAEN) autorizate la punctele de lucru identificate ca locuri de implementare ale proiectului, cu excepția domeniilor excluse conform criteriului e) de mai sus.
* Solicitantul trebuie să prezinte documentele ce atestă drepturile reale/de creanță solicitate conform prezentului ghid, declarația de consum, contractul de furnizare precum și celelalte documente prevăzute de prezentul ghid pentru proiectele ce implică sau nu emiterea autorizației de construire pentru toate punctele de lucru incluse în cadrul proiectului
* Încadrarea proiectului în limitele minime și maxime conform prevederilor prezentului ghid
* Solicitantul trebuie să îndeplineasca condiția de eligibilitate privind depunerea unui singur proiect de investiții.

În situația unui proiect cu mai multe puncte de lucru, în cadrul analizei energetice și declarației de eligibilitate vor fi menționate toate punctele de lucru incluse în fișa IMM RECOVER/cererea de finanțare MYSMIS, inclusiv codurile CAEN autorizate la la punctele de lucru respective, pentru care se solicită finanțare.

* 1. solicitantul prezinta dovezi privind rezonabilitatea costurilor pentru investițiile în eficiență energetică pentru care se solicită ajutor de stat;

*Se probeaza cu minim 2 oferte pentru fiecare de tip de investiție/lucrare/echipament prevăzut în proiect. Aceste documente se anexează centralizat în IMM Recover. Tabelul centralizator cu ofertele se regăsește anexat la analiza energetică.*

* 1. Solicitantul prezintă o analiză energetică, realizată de către un expert autorizat, care conține indicatorii specifici energetici inițiali și previzionați, care reprezintă ținte minime de îndeplinit de către beneficiari la sfârșitul perioadei de implementare a proiectului și, ulterior, de menținut pe o durată de minimum 5 ani după expirarea datei de implementare a proiectului. În situația IMMurilor sau întreprinderilor mari înființate în anul 2021, analiza energetică se va baza pe date previzionate conform consumurilor înregistrate ulterior datei de înființare și va stabili indicatorii energetici specifici angajați de către beneficiar. Nerealizarea indicatorilor specifici energetici de către beneficiar atrage după sine restituirea sumelor primite sub formă de finanațre nerambursabilă acordată, proporțional cu gradul de nerealizare al acestora;

*Se probează cu analiza energetică realizată de către un manager sau un auditor energetic autorizat. Analiza energetica este realizată de către un auditor energetic pentru cladire pentru lucrări reabilitare termică si /sau respectiv de către auditor energetic pentru industrie pentru celelate categorii de intervenții.*

*Pentru categoria de intervenție I menționată la secțiunea 1.3.1 la prezentul ghid (cu privire la măsurile de eficiență energetică în cladiri) auditul energetic nu este un document obligatoriu solicitat a fi anexat la fișa IMM RECOVER. Cu toate acestea, acolo unde exista obligatia legala ca acest document sa fie intocmit, solicitantul va respecta prevederile legale.*

*Prin prezentul ghid se solicita anexarea la fișa IMM RECOVER doar a documentelor privind analiza energetică și declaratia de consum, conform prevederilor OUG 112/2022, cu modificarile si completarile ulterioare. Modelul de analiza energetica furnizat ca anexa la prezentul ghid este corelat cu normativul privind auditul energetic privind eficienta energetica in cladiri.*

* 1. Pentru investițiile în cadrul măsurilor de eficienţă energetică (respectiv cele specificate la secțiune 1.3.1. Acţiunile finanţabile conform POIM Cat. I și IV), implementarea acestora determină o scădere a consumului energetic total al proiectului de minim 10% față de indicatorii energetici specifici inițiali, pe bază de analiză energetică. În situația în care nu se realizează economii de energie în limita procentului de 10% proiectul este declarat neeligibil;

*Se probeaza cu analiza energetică și sectiune descriere tehnică a proiectului, cu Declaratia de eligibilitate*

* 1. Pentru investițiile prevăzute la Categoria II, subsecțiunea 1.3.1, care vizează lucrări de modernizare, reabilitare, creșterea puterilor instalate, se propun la finanțare instalații noi de producere a energiei din surse regenerabile de energie, adăugate la instalațiile existente

*Se probează cu analiza energetică, certificatul de urbanism*

* 1. Perioada de implementare a proiectului nu depăsește data de 31 decembrie 2023.

*Se va verifica Cererea de finanțare MYSMIS, Declarația de eligibilitate, Declarația de angajament și Declarația privind activitatile desfasurate, alte grafice si planuri solicitate.*

* 1. Măsurile de eficiență energetică/utilizarea surselor regenerabile de energie menționate la categoriile I și IV din cadrul secțiunii 1.3.1 la prezentul ghid îndeplinesc criteriile de selecție prezentate în Anexa nr. 1 a schemei de minimis aplicabile și preluate în grila de verificare MYSMIS la prezentul ghid.

Se probează prin analiza energetică, selecția solicitantului în IMM RECOVER cu ce tipuri de măsuri conține proiectul.

* 1. Măsurile de eficiență energetică/utilizarea surselor regenerabile de energie menționate la categoria II și III din cadrul secțiunii 1.3.1 la prezentul ghid, incluse în cadrul proiectelor îndeplinesc criteriile de selecție prezentate în Anexa nr. 2 a schemei de minimis aplicabile și preluate în grila de verificare MYSMIS la prezentul ghid.

Se probează prin analiza energetică, selecția solicitantului în IMM RECOVER cu ce tipuri de măsuri conține proiectul.

Indicatorii se stabilesc și se evaluează la nivel de producție constantă. In perioada de durabilitate a investiției se va tine cont de consumul specific de energie pe unitate de produs.

### 2.3.Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020, cu modificările și completările ulterioare;
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene, cu modificările și completările ulterioare;
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de coeziune și de abrogare a Regulamentului (CE) nr. 1084/2006;
* Regulamentul nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; , cu modificările și completările ulterioare.
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 şi 108 din tratat, cu modificările și completările ulterioare;
* Regulamentul (CE) nr. 1407/2013 privind aplicarea articolelor 107 şi 108 din Tratatul privind Funcţionarea Uniunii Europene ajutoarelor de minimis, cu modificările și completările ulterioare;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificăruile și completările ulterioare.
* Legislația națională și europeană în vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

**Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform nr. HG 399/2015:

* 1. să respecte prevederile art. 65 alin. (2)-(5) din Regulamentul (UE) nr. 1.303/2013, precum și perioada de implementare stabilită de către autoritatea de management prin contractul/decizia/ordinul de finanțare;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management sau organismul intermediar şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

***În plus, o cheltuială este eligibilă dacă:***

* activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice

În cadrul OS 11.1, **nu sunt eligibile** următoarele tipuri de cheltuieli (în conformitate cu prevederile Art. 13, lit. h din HG nr. 399/2015):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare
* alte comisioane aferente creditelor
* achiziţia de echipamente second-hand
* amenzi, penalităţi şi cheltuieli de judecată si arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie
* cheltuielile cu activităţi legate de realizarea auditului energetic (solicitat conform Legii nr. 121/2014)**.**

Nu sunt eligibile echipamentele a căror dată de producție este mai veche de 3 ani până la data depunerii cererii de finanțare. De asemenea, se solicită ca până la cererea de plată/rambursare care include respectivul echipament să se transmită și certificatul verde aferent acestuia.

Cheltuielile proiectului vor fi încadrate în categoriile de cheltuieli din Anexa 5

|  |
| --- |
| **Atenţie!**   * *Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa 4 la prezentul ghid).* |

Atenţie!

În cadrul apelurilor de proiecte lansate prin prezentul ghid nu se acordă prefinanţare.

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
* ORDIN nr. 1.425/2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare;

Pentru proiectele promovate în cadrul apelurilor lansate prin prezentul ghid, după caz, cheltuiala aferentă TVA nu este eligibilă, fiind deductibil din perspectiva activităţii economice derulate de solicitant.

***Implementarea financiară a proiectului***

**Baza legală:**

* **Ordonanța de urgență a guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare**

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată așa cum prevede OUG 40/2015. Obligațiile beneficiarului și ale AM referitor la plăți sunt detaliate în conținutul contractului de finanțare.

Atenție!

Nu se vor realiza plăți în cadrul contractului de finanțare decât ulterior derulării etapei C menționate la capitolul 2 al prezentului ghid, respectiv după emiterea de către AMPOIM a notei de aprobare finale aproiectului.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarii au obligația de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management (direcțiile teritoriale), a cererii de rambursare întocmite conform contractului de finanțare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la data la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul aplicării unor reduceri procentuale de către autoritățile de management în conformitate cu art. 6 alin. (3) din OG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plății.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucratoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

* **Mecanismul decontării cererilor de plată** se aplică beneficiarilor de proiecte finanțate din fonduri europene, alții decât cei prevăzuți la art. 6 alin. (1) - (4) și (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, beneficiarul depune cererea de plată și documentele justificative aferente acesteia.

Beneficiarii alții decât cei prevăzuți la art. 6 și 7 din OUG nr. 40/2015, au obligația de a achita integral contribuția proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor art. 20, alin. (2) și (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceștia.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depășească 10 zile lucrătoare.

***Sumele primite de beneficiar în baza cererilor de plată nu pot fi utilizate pentru o altă destinație decât cea pentru care au fost acordate.***

În termen de maximum 10 zile lucrătoare de la data încasării sumelor virate de către Autoritatea de Management conform art. 20, alin. (8) din OUG nr. 40/2015, beneficiarii au obligația de a depune cererea de rambursare aferentă cererii de plată la Autoritatea de management, în care sunt incluse sumele din facturile decontate prin cererea de plată.

Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Nerespectarea prevederilor alin. (8) de către beneficiari constituie încălcarea contractului de finanțare, autoritatea de management putând decide rezilierea acestuia.

# Capitolul 3. COMPLETAREA CERERII DE FINANȚARE

### 3.1. Înregistrarea solicitantului în sistem

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul <https://granturi.imm.gov.ro/#/home>. A se vedea Anexa 1, secțiunea A la preznetul ghid.

### 3.2. Modalitatea de completare a Cererii de finanţare MYSMIS

Elaborarea fișei din IMM Recover se va face conform modelului din Anexa nr.1, secțiunea A. Câmpurile fișei respective corespund câmpurilor din IMMRecover. Completarea Cererii de finanțare din MYSMIS, anexa la fișa din IMM Recover se va realiza conform modelului din Anexa 1, Secțiunea B la prezentul ghid. Precizăm că ambele formulare sunt obligatorii, inclusiv anexele la acestea și vor constitui o anexă consolidată la contractul de finanțare.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

**În vederea completării fișei din IMM RECOVER trebuie avută în vedere anexarea tuturor documentelor menţionate în capitolul 3 la ghid și în Anexa 2 la prezentul ghid.**

|  |
| --- |
| ***Important!***  Solicitantul are obligaţia să verifice ataşarea tuturor anexelor obligatorii la Fișa IMM RECOVER/ cererea de finanţare MYSMIS în format electronic. În cazul în care se constată că solicitantul nu a ataşat anexele obligatorii specifice, proiectul va fi respins pentru nerespectarea condiţiilor din prezentul ghid.  De asemenea, anexele care sunt incomplete, ilizibile sau care nu sunt semnate conduc la respingerea cererii de finanţare. Pentru a se asigura că fișa IMM RECOVER și cererea de finanțare MYSMIS respectă criteriile de eligibilitate şi este însoţit de toate anexele cerute se recomandă ca completarea fisei de control anexată la prezentul ghid. |

Pentru a propune un proiect în vederea finanţării, solicitantul trebuie să completeze o **fișă din platforma IMM Recover.** Elaborarea fișei respective se va realiza conform modelului din Anexa nr. 1, Secțiunea A și va avea obligatoriu anexate următoarele categorii de documente:

* + 1. **Documente obligatorii fără de care nu se poate transmite fișa IMM RECOVER**
* Cererea de finanțare MYSMIS

*(Solicitantul va completa toate câmpurile aplicabile din formatul word al cererii de finanțare din MYSMIS conform modelului din Anexa 1, secțiunea B la prezentul document. Formularul respectiv va fi salvat în format electronic în format pdf, semnat cu semnătură certificată în conformitate cu prevederile legale în vigoare și încărcat în IMM RECOVER).*

* Declarație de eligibilitate a solicitantului

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind încadrarea în categoria IMM - generată de IMM Recover

*(Documentul este generat de IMM Recover. Solicitantul îl va completa cu informațiile corespunzătoare conform modelului de declarație similară din ghid -Anexa 4. Documentul va fi semnat cu semnătură certificată în conformitate cu prevederile legale în vigoare și încărcat în IMM RECOVER).*

* Declarație privind încadrarea în categoria IMM - conform ghid

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație de angajament a solicitantului

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind conformitatea cu ajutorul de stat/de minimis (după caz)

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind conflictul de interese

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Anexă documente confidențiale în proiect

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Consimtâmânt privind prelucrarea datelor cu caracter personal

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Act constitutiv

*În cadrul acestei secțiuni se va încărcat un singur document, în format pdf, consolidat, care va conține următoarele:*

* + - *Document de identificare a prezentantului legal/persoanei imputernicite (carte de identitate, etc)*
    - *după caz: act constitutiv, contract de societate, statut, actualizate în formă consolidată, (Forma consolidată a documentelor statutare se referă la forma actualizată a acestor documente, care corespunde cu informațiile din certificatul constatator ORC, nu la o formă care să conțină mențiuni cu privire la toate modificările efectuate până la momentul consolidării). Informațiile din documentele statutare trebuie să corespundă cu informațiile ce reies din Certificatul constatator ORC. Documentele statutare doveditoare trebuie să fie în conformitate cu legislația în vigoare la data depunerii cererii de finanțare.*
    - *situațiile financiare anuale ale solcitantului și întreprinderilor legate/partenere, aferente exercițiului fiscal anterior depunerii cererii de finanțare, inclusiv dovada depunerii la Ministerul Finantelor (recipisa). Situațiile financiare anuale depuse vor fi aprobate de organele statutare ale solicitantului, în conformitate cu prevederile legale în vigoare. Situațiile financiare vor cuprinde: Bilanţul prescurtat (Formular 10), Contul de profit şi pierdere (Formular 20), Datele informative (Formular 30), Situația activelor imobilizate (Formular 40)*

*Vă atragem atenția că limita maximă a fisierului nu poate să depășească 50 MB.*

* Certificat constatator extins

*Se va încarca în format pdf, cu semnatoră electronică autorizată în conformitate cu prevederile legale în vigoare Certificatul constatator - Furnizare informații extinse, emis de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data transmiterii fișei IMM RECOVER. Este acceptat inclusiv documentul furnizat online de către ONRC, prin serviciul InfoCert. Documentele furnizate prin InfoCert se supun dispoziţiilor Legii nr. 455/2001, privind semnătura electronică (cu modificările şi completările ulterioare) şi dispoziţiilor Legii nr. 451/2004 privind marca temporală (cu modificarile şi completările ulterioare) şi conţin următoarele elemente de siguranţă:*

* *Semnătura electronică calificată - asigură autenticitatea, integritatea, non-repudierea (certitudinea că a fost emis de către ONRC), confidenţialitatea documentului şi este legată de datele în formă electronică la care se raportează, în aşa fel încât orice modificare ulterioară a acestora este identificabilă;*
* *Marcare temporală – asigură o amprentă unică a documentului, care atestă faptul că documentul a fost emis la data şi ora precizată, confirmând existenţa informaţiilor semnate la un anumit moment de timp;*
* *Watermark (marcaj grafic pe fundalul doumentului) - reprezintă o modalitate de protecţie a documentului, ce împiedică falsificarea sau copierea neautorizată a acestuia;*
* *Cod de bare – cod unic de identificare aplicat documentului, care oferă avantajul de a codifica informaţii despre cererea prin care s-a eliberat documentul, printr-un şir de caractere, care ulterior poate fi verificat prin accesarea funcţionalităţii de "Verificare document" din cadrul serviciului online InfoCert.*
* Certificat de atestare fiscală buget de stat și bugetele locale

*(Se va anexa extrasul de atestare fiscală trebuie să fie în termen de valabilitate. Solicitantul, prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic. Certificatul privind obligațiile de plată de la bugetul local se depune pentru fiecare punct de lucru situat în cadrul unei unități administrativ teritoriale distincte, chiar dacă activitățile prestate (la nivel de cod CAEN) în fiecare punct de lucru sunt diferite. Documentul consolidat se anexează în format pdf, asumat de solicitant cu semnătură electronică extinsă).*

* Certificat de cazier fiscal al solicitantului

*(Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal. Documentul se anexează în format pdf, asumat de solicitant cu semnătură electronică extinsă).*

* Cazier judiciar al reprezentantului legal

*(Certificatul de cazier judiciar trebuie să fie în termen de valabilitate, conform prevederilor OG nr. 290/2004 privind cazierul judiciar. Documentul se anexează în format pdf, asumat de solicitant cu semnătură electronică extinsă).*

* Scrisoare de intenţie emisă de o instituţie bancară valabilă

*(Se anexează scrisoarea de intenție angajantă emisă de o institutie bancara valabila pe durata de implementare a proiectului (care sa dovedeasca capacitatea financiara privind derularea activitatilor pentru solicitantii care nu pot face dovada cifrei de afaceri in cel putin unul din ultimii trei ani fiscali. Aceasta trebuie să aibă o valoare care să acopere contributia solicitantului la cheltuielile eligibile si cheltuielile neeligibile. Documentul se anexează în format pdf, asumat de solicitant cu semnătură electronică extinsă).*

* Declarație privind activitățile desfășurate, alte grafice și planuri solicitate (document consolidat)

*(Solicitantul va completa modelul corespunzător de declarație din Anexa 4 la prezentul document, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Hotărârea de aprobare a proiectului și a indicatorilor asociați acestuia (hotărâre a organelor satutare, respectiv a asociaților/ AGA, sau conform prevederilor legale în vigoare)

*Documentul va conține cel puțin următoarele elemente: denumirea proiectului, valaorea totală, valoarea eligibilă/ne eligiblă, contribuția proprie, valoarea nerambursabilă solicitată. De asemenea, hotârârea va conține, următoarele:*

* + - *angajamentul entității cu privire la acordul privind rambursarea proporțională a finanțării nerambursabile acordate, inclusiv cu dobânzile și penalitățile aplicabile în cazul în care nu este menținută investiția pe întreaga perioadă de durabilitate, respectiv 5 ani de la efectuare plății finale în cadrul contractului de finanțare.*
    - *cheltuielile cu operarea şi întreţinerea investiţiei după finalizarea proiectului, pe întreaga perioadă de durabilitate*
    - *anexa cu indicatorii proiectului.*

*Documentul se anexează în format pdf, asumat de solicitant cu semnătură electronică extinsă.*

* Documente privind demonstrarea drepturilor reale/de creanță asupra imobilui, inclusiv extras de carte funciară (se vor anexa toate documentele solicitate la secțiunea 2.2, lit. k) din prezentul ghid pentru demonstrarea drepturilor respective)

*(Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Analiză energetică (inclusiv cu anexele aferente)

*(Solicitantul va completa modelul corespunzător de declarație din Anexa 10 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Autorizație auditor / manager energetic

*(Documentul se anexează consolidat în format pdf, asumat de solicitant cu semnătură electronică extinsă. Autorizația trebuie să fie valabilă la momentul încheierii procesului verbal de recepție a analizei energetice.)*

* Declarație de consum

*(Se va anexa fișierul în format pdf, consolidat, asumat de solicitant cu semnătură electronică extinsă, care va conține declarația de consum total anual de energie și dovada depunerii Declarației la Mininisterul Energiei a declaratiei de consum, acolo unde este cazul / Declarația pe proprie răspundere privind obligativitatea/neobligativitatea transmiterii declaraţiei de consum total de energie şi a chestionarului de analiză energetică la autoritatea abilitată, conform prevederile Legii nr. 121/2014 privind eficienţa energetică).*

* Documente privind rezonabilitatea costurilor -50 Mb

*(Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Contract de furnizare a energiei electrice și/sau a gazelor naturale, obligatoriu, sau a energiei termice, după caz

*(Documentul se anexează consolidat în format pdf, asumat de solicitant cu semnătură electronică extinsă.)*

* Analiza financiară recomandată

*(Solicitantul va completa modelul corespunzător de declarație din Anexa 9 la prezentul document, o va salva în format pdf , o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă.)*

* Indicatori de mediu

*(Solicitantul va completa modelul corespunzător de declarație din Anexa 7 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă.)*

* Decizia etapei de încadrare/Clasarea notificării

*(Se va anexa in format pdf decizia etapei de încadrare a proiectului în procedura de evaluare a impactului asupra mediului sau clasarea notificării (doar pentru proiectele care implică lucrări de construire şi/sau dotări pentru care este necesară emiterea certificatului de urbanism şi a autorizaţiei de construire). Pentru proiectele pentru care nu este necesară emiterea autorizației de construire, solicitantul va anexa o declarație pe proprie răspundere a reprezentantului legal, cu justificarea acestui aspect pentru a putea transmite fișa IMM Recover).*

* + 1. **Documente obligatorii fără de care nu se poate transmite cerere de finanțare în IMM RECOVER pentru proiectele pentru care este necesara autorizația de construire**
* Certificat de urbanism

*(Este obligatorie anexarea la fișa IMM RECOVER a certificatului de urbanism. Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire (acesta fiind scopul specificat în certificatul de urbanism). Certificatul de urbanism trebuie să fie valabil la data transmiterii fișei IMM RECOVER. Singura excepţie acceptată de la această regulă este reprezentată de anexarea autorizaţiei de construire, valabilă la data transmiterii fișei IMM RECOVER. În acest ultim caz, autorizația de construire este obligatorie de la depunerea cererii de finanțare. Cu toate acestea proiectul trebuie să îndeplinească criteriul privind faptul că investiția nu trebuie să fie încheiată în mod fizic sau implementată integral înainte de transmiterea cererii de finanțare. Documentul se anexează consolidat în format pdf, asumat de solicitant cu semnătură electronică extinsă.)*

* Devizul general

*(Devizul general trebuie să prezinte data elaborării/actualizării, să fie semnat de către elaboratorul documentaţiei tehnico-economice. Documentul se anexează consolidat în format pdf, asumat de solicitant cu semnătură electronică extinsă.)*

**Documente obligatorii in anumite conditii**

* Împuternicire semnare cerere de finantare și/sau contract

*(Mandatul special/ împuternicire specială pentru semnarea (digitală) a anumitor documente din fișa IMM RECOVER (dacă este cazul). Persoana împuternicită nu poate semna declarațiile date în nume propriu de către reprezentantul legal al solicitantului transmise.)*

În cazul în care investiția presupune măsuri de eficiență energetică și/sau de utilizare a energiei din surse regenerabile pentru mai multe puncte de lucru, declar că, acolo unde este cazul, se vor anexa, consolidat, documentele pentru toate punctele de lucru menționate în analiza energetică.

Aceste documente se vor transmite prin sistemul informatic IMMRecover. Având în vedere faptul că, în conformitate cu art 2, lit. b) din OUG 122/2022, administratorul tehnic al sistemului informatic de gestionare a schemei de ajutor de stat nu este Ministerul Investițiilor și proiectelor Europene, acesta neavând atribuții în dezvoltarea și asigurarea mentenanței respectivului sistem, eventualele inconveniențe în desfășurarea procesului nu cade în responsabilitatea finanțatorului.

### 3.3.1 Obiectivele şi rezultatele proiectului

Obiectivul general al proiectului va fi stabilit în directă corelare cu *Obiectivul Specific 11.1* ***Eficiență energetică și utilizarea energiei din surse regenerabile pentru consumul propriu întreprinderilor*** şi cu categoriile de investiții menționate în cadrul secţiunii 1.3.1., în conformitate cu indicaţiile din Anexa 1, secțiunea B. Fiecărui obiectiv îi va fi atribuit un rezultat.

Rezultatele vor fi corelate cu rezultatele aşteptate la Obiectivul Specific 11.1, respectiv eficiență energetică și/sau utilizarea energiei din surse regenerabile pentru consumul propriu la nivelul IMM-urilor și întreprinderilor mari.

Toate obiectivele specifice vor fi asociate cu rezultate concrete şi vor fi cuantificate în indicatori.

### 3.3.2. Context şi justificare

Descrierea proiectului (se completează la secţiunea Context şi Justificare) va indica un minim de informaţii cu privire la următoarele aspecte:

* + Contextul în care este propus proiectul precum și complementaritatea cu alte proiecte finanțate din fonduri europene sau alte surse;
  + Situația actuală a sistemului de monitorizare: scurtă descriere, puncte slabe, activități de monitorizare/management energetic care nu pot fi realizate de actualul sistem;
  + Informaţii privind sistemul de monitorizare implementat prin proiect și contribuții așteptate la îmbunătățirea managementului energetic al întreprinderii.

Cerinţele suplimentare sunt prezentate în secţiunea relevantă din Anexa 1a.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***Totodată, se va evidenția corelarea cu Programul de imbunătățire a eficienței energetice, în anul anterior depunerii cererii de finanțare.***

### 3.3.3 Sustenabilitate

Se va preciza modul în care proiectul se va autosusţine financiar după încetarea finanţării solicitate prin Fișa IMM RECOVER/Cererea de finanţare MYSMIS, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). Se va descrie, de asemenea, modul în care vor fi folosite rezultatele proiectului, interacţiunea acestora cu alte activităţi realizate de către solicitant.

De asemenea, se vor descrie măsurile suplimentare care vor fi implementate pentru eficientizarea consumului de energie în vederea atingerii obiectivului propus prin proiect.

### 3.3.4 Relevanţă

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Planul Naţional de Acţiune în Domeniul Eficienţei Energetice III (PNAEE III) şi** la implementarea ariei prioritare din **Strategia UE pentru regiunea Dunării** (**SUERD**);
  + Corelările cu legislaţia naţională în domeniu şi Directiva 2012/27/UE privind eficienţa energetică.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

### 3.3.5 Riscuri

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziție publică etc. și vor fi identificați factorii responsabili cu urmărirea și evitarea producerii lor. De asemenea, vor fi identificate riscurile care pot să apară în perioada de operare a proiectului.

Pentru riscurile identificate vor fi propuse măsuri de reducere a producerii lor.

### 3.3.6 Complementaritate

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

### 3.3.7 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Investițiilor și Proiectelor Europene.*

***Egalitatea de şanse:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cererea de finanţare va detalia modul în care legislaţia aplicabilă va fi respectată în selecţia experţilor implicaţi în implementarea proiectului, precum şi ulterior în activitatea întreprinderii.

Pentru proiectele care au componente de infrastructură se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

### 3.3.8. Descrierea investiţiei

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care adresează problemele identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate.și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa 1, Secțiunea B.

### 3.3.9 Analiza financiară recomandată

Analiza va fi elaborată conform modelului, prezentat în Anexa 8 la prezentul ghid. Aceasta va fi asumată de către reprezentantul legal al solicitantului și va fi încarcată în format în format pdf ca anexă la fișa IMM Recover/cererea de finanțare MYSMIS. În MYSMIS, documentul menționat va fi încărcat atât pdf cât și în format excel, pentru facilitarea verificărilor.

### 3.3.10 Analiza energetică

Analiza va fi elaborată conform modelului, prezentat în Anexa 10 la prezentul ghid. Aceasta se va încarca în format în format pdf ca anexă la fișa IMM RECOVER/cererea de finanațre MYSMIS.

### 3.3.11. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Autoritatea de Management. Persoana de contact poate să fie aceeaşi persoană cu managerul de proiect / responsabilul de proiect. Este obligatoriu ca managerul de proiect trebuie sa fie angajat al solicitantului.

**Managementul de proiect** poate fi realizat cu personal propriu sau mixt (personal propriu şi externalizare).

### 3.3.12. Elaborarea bugetului şi categoriile de cheltuieli

Bugetul proiectului va fi defalcat pe ani şi pe activităţi, conform formatului din cererea de finanţare MYSMIS. De asemenea, se va completa și bugetul din fișierul aferent analizei financiare recomandate, Anexa 8 la prezentul ghid, și va anexa și devizul generala colo unde este cazul.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cererilor de plată ce vor fi anexe la contractul de finanţare.

În cadrul bugetului proiectului se vor include atât cheltuielile eligibile cât și cele ne-eligibile necesare pentru îndeplinirea obiectivelor proiectului.

***3.3.13 Evaluarea Impactului asupra Mediului (EIM)***

În conformitate cu Legea nr. 292/2018 privind evaluarea impactului anumitor proiecte publice şi private asupra mediului (dupa caz), procedura de evaluare a impactului asupra mediului se realizează în etape, după cum urmează:

    a) etapa de încadrare a proiectului în procedura de evaluare a impactului asupra mediului;

    b) etapa de definire a domeniului evaluării şi de realizare a raportului privind impactul asupra mediului;

    c) etapa de analiză a calităţii raportului privind impactul asupra mediului.

La fișa IMM RECOVER/cererea de finanțare MYSMIS se anexează documentul emis în urma parcurgerii etapei de la litera a) mai sus menționată sau clasarea notificării.

La depunerea fișei IMM RECOVER/ cererii de finanțare MYSMIS solicitantul va depune dovada solicitării la instituția competentă privind demararea procedurii de încadrare a proiectului în procedura de evaluare a impactului asupra mediului: decizia etapei de încadrare a proiectului în procedura de evaluare a impactului asupra mediului sau clasarea notificării (doar pentru proiectele care implică lucrări de construire şi/sau dotări pentru care este necesară emiterea certificatului de urbanism şi a autorizaţiei de construire). Pentru proiectele pentru care nu este necesară emiterea autorizației de construire, conform prevederilor legale în vigoare, solicitantul va anexa o declarație pe proprie răspundere a reprezentantului legal, cu justificarea acestui aspect pentru a putea transmite fișa în IMM Recover.

|  |
| --- |
| **Atenţie !**  *Depunerea cererii de finanţare în IMM RECOVER nu reprezintă un angajament privind finanţarea din fonduri europene, toate riscurile generate de neaprobarea finanţării vor fi exclusiv în sarcina solicitantului.* |

**Capitolul 4.** **PROCESUL DE EVALUARE ȘI VERIFICARE**

Pentru a beneficia de ajutorul de minimis în cadrul prezentului ghid, solicitantul va depune o cerere de finanțare prin intermediul platformei IMM-RECOVER, cu documentele obligatorii menționate la capitolul 3. Evaluarea și contractarea proiectelor, precum și soluționarea contestațiilor se realizează în cadrul platformei anterior menționate.

### 4.1 Etapa evaluare în IMM RECOVER

Procesul de evaluare și selecție a proiectelor se va realiza prin intermediul platformei IMM RECOVER iar ulterior se vor desfășura verificări la nivelul direcțiilor de specialitate din cadrul Ministerului Investițiilor și Proiectelor Europene, pe baza datelor/documentelor încărcate de solicitant în IMM RECOVER/MySMIS.

IMM RECOVER va asigura evaluarea cererilor de finanțare pe baza datelor introduse de către solicitanți în sistem. IMM RECOVER va realiza atât o verificare administrativă și de eligibilitate cât și o evaluare tehnico economică, conform anexei 3.1 la prezentul ghid, astfel:

* o verificare administrativă și de eligibilitate prin conexiune la bazele de date ale ANAF, ONRC etc,
* o evaluare tehnico economică prin calcularea punctajelor aferente criteriilor stabilite prin prezentul ghid, pe baza datelor introduse de solicitant în aplicație.

Evaluarea și selecția proiectelor se prin intermediul platformei IMM-RECOVER, iar proiectele care întrunesc un punctaj de minim 50 de puncte, prin aplicarea criteriilor din Anexa 3.1, sunt selectate spre finanțare în ordinea descrescătoare a punctajelor și în limita bugetului pentru fiecare apel de proiecte lansat prin prezentul ghid. La punctaje egale, departajarea se face în funcție de punctajul obținut la criteriul/criteriile C1) aplicabile în funcție de tipul de proiect propus la finanțare (doar măsuri de eficiență energetică, doar masuri de producție RES, ambele).

În cazul în care se păstrează egalitatea, se ia în considerare punctajul obținut la criteriul următor.

Punctajul total acordat proiectului reprezintă suma punctajelor acordate pentru fiecare criteriu în parte, respectiv între 0 – 100. Pentru proiectele care conțin inclusiv măsuri mixte, atât de eficiență energetică (din categoriile I și IV conform secțiunii 1.3.1 la prezentul ghid) cât și de utilizare a surselor regenerabile de energie regenerabilă (din categoria II si III conform secțiunii 1.3.1 la prezentul ghid), punctajul proiectului se calculează prin aplicarea mediei aritmetice a punctajului final rezultat din aplicarea grilelor din Anexa 1 și Anexa 2 la schema de minimis aplicabilă.

Un solicitant care își desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt definite conform prezentei schemei aplicabile și prezentului ghid, poate beneficia de finanțare pentru domeniile de activitate eligibile, cu condiția prezentării documentelor contabile care atestă separarea evidenței acestor activități, atașate la categoria Certificat constatator de la Registrul Comerţului din IMM Recover.

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim **50 de puncte**.

După finalizarea procesului de evaluare în IMM RECOVER, acesta din urmă va stabili clasamentul final pentru fiecare nivel de apel în parte, pe baza punctajelor acordate. Astfel , se vor realiza 2 liste de proiecte pentru fiecare apel lansat prin prezentul ghid, care vor fi actualizate permanent pe pagina de internet a MIPE (www.mfe.gov.ro):

* proiecte propuse pentru finanţare;
* proiecte respinse

Pentru fiecare dintre proiectele incluse în cadrul listelor anterior menționate, prin platforma IMM RECOVER se va transmite o notificare cu privire la acceptarea/respingerea cererii de finanțare.

În cazul proiectelor respinse, AM POIM va comunica solicitantului motivele respingerii cererii de finanţare/fișei IMM RECOVER.

Acolo unde este cazul, AMPOIM va informa în scris beneficiarul, cu privire la valoarea ajutorului de minimis acordat, cu referire expresă la prevederile Regulamentului (UE) nr. 1.407/2013 al Comisiei privind aplicarea [articolelor 107](https://legislatie.just.ro/Public/DetaliiDocumentAfis/144990) și [108 din Tratatul privind funcționarea Uniunii Europene](https://legislatie.just.ro/Public/DetaliiDocumentAfis/144990) ajutoarelor de minimis.

**4.2 Depunerea și soluționarea contestațiilor in platforma IMM RECOVER**

În situaţia în care solicitanţii sunt nemulţumiţi de respingerea proiectului în IMM RECOVER, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului prin platforma IMM RECOVER.

Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a comunicării din IMM RECOVER a rezultatului procesului de evaluare;
* Semnătura reprezentantului legal;
* Data formulării contestaţiei;

Contestaţiile sunt analizate şi soluţionate în termen de maxim 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în IMM RECOVER asupra deciziei comisiei.

**4.3 Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare în IMM RECOVER, pentru proiectele care au îndeplinit punctajul minim, AM POIM aprobă lista de proiecte propuse spre finanțare. Pentru acestea se demarează etapa de contractare şi transmite solicitantului contractul de finanțare prin IMM RECOVER, în vederea semnării de către reprezentantul legal.

Contactul de finanţare va fi semnat de către reprezentanţii AM POIM şi reprezentantul legal al solicitantului, contractul de finanţare intrând în vigoare la data semnării ultimei părţi semnatare. Semnarea contractului de finanțare se realizează cu semnătură electronică extinsă, certificată în conformitate cu prevederile legale în vigoare de către toate părțile semnatare.

Solicitantul are obligaţia de a semna în termen de 5 zile de la data primirii, contractul de finanțare. În cazul în care solicitantul nu respectă termenul de semnare, AM POIM îşi rezervă dreptul de a respinge finanţarea cererii.

Data întrării în vigoare a contractului de finanțare este data ultimei semnături.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

## 4.3 Etapa de verificare în MYSMIS

Ulterior finalizării procesului de evaluare IMM RECOVER, după semnarea contractului de finanțare, pe baza datelor/documentelor încărcate în MySMIS (documente/date care au stat la baza rezultatului din IMM RECOVER), AM POIM va efectua verificarea cererilor de finanțare în MYSMIS.

Pentru verificarea în MYSMIS a proiectului este necesară îndeplinirea următoarelor condiții:

* Încărcarea în MYSMIS a cererii de finanțare însoțită de Fișa IMM RECOVER și toate documentele încărcate inițial în IMM RECOVER (în conformitate cu prevederile cap. 3 din prezentul ghid);
* toate documentele încărcate în MYSMIS respectă cerințele și modelele din cadrul prezentului ghid și sunt aceleași cu cele încărcate în IMM RECOVER;
* Verificarea faptului că datele introduse de solicitant în IMM RECOVER pe baza cărora au fost acordate punctajele în cadrul platformei sunt în corelare cu analiza energetică și cu celelate documente anexate la cererea de finanțare;
* pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare MYSMIS, în caz contrar, proiectul fiind declarat ne-eligibil aplicându-se prevederile contractului de finanțare;

Grila de verificare MYSMIS se regăsește în Anexa 3.2 la prezentul ghid.

În urma verificării în MYSMIS a proiectului, dacă se constată respectarea de către Beneficiar/Proiect a criteriilor de eligibilitate /conformitate/ evaluare menționate în prezentul ghid, inclusiv condițiilor pentru contractare, fiind emisă o notă de aprobare finală. În cazul constatării unor informații lipsă/ neclarități fată de cele depuse de către solicitant se va emite nota de respingere a proiectului, fiind aplicabile prevederile contractuale incidente.

Pe baza Notei de respingere a proiectului AM POIM va rezilia contractul de finanțare semnat cu solicitantul și va putea informa organele de abilitate având în vedere declarațiile depuse de solicitant sub sancțiunile Codului Penal.

**4.3 Depunerea și soluționarea contestațiilor după verificarea în MYSMIS**

Ulterior emiterii Notei de respingere a proiectului, transmiterii comunicării de respingere și rezilierii contractului de finanțare, solicitantul va putea contesta în termen de 10 zile lucrătoare de la comunicarea rezilierii.

Contestaţiile sunt analizate şi soluţionate în termen de maxim 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM.

Contestatarul este informat asupra deciziei comisiei de soluțioanare a contestației depuse.

# **Anexe**

* Anexa 1

Secțiunea A - Fișa IMM Recover

Secțiunea B - Cererea de finanțare MYSMIS

* Anexa 2. Fișă de control MYSMIS
* Anexa 3.1 Grilă IMM RECOVER
* Anexa 3.2 Grila de verificare MYSMIS
* Anexa 4. Modele de declarații și formulare anexe la cererea de finanțare (de eligibilitate, angajament, conflict de interese, declaraţia privind conformitatea cu regulile ajutorul de stat, declaraţie privind încadrarea în categoria IMM generată de IMM Recover și declaraţie privind încadrarea în categoria IMM conform ghid, declarație ipotecă, declarație privind obligativitatea/neobligativitatea depunerii declarației de consum, declarație privind nedepunerea deciziei etapei de încadrare/clasarea notificării)
* Anexa 5. Categorii de cheltuieli indicative pentru proiectele finanțate în cadrul OS 11.1
* Anexa 6. Model orientativ al contractului de finanțare
* Anexa 7. Indicatori de mediu
* Anexa 9. Regulile, principiile și recomandările pentru completarea Declarației privind încadrarea în categoriile IMM
* Anexa 9. Model financiar recomandat
* Anexa 10. Model analiză energetică
* Anexa 11. Lista CAEN-uri pentru apelul de proiecte cu alocare separată pentru măsuri de eficiență energetică aferente activităților productive în industria alimentară și fabricarea băuturilor
* Anexa 12 Declarație privind activitățile desfășurate, alte grafice și planuri solicitate

1. „întreprindere în dificultate” înseamnă o întreprindere care se află în cel puțin una din situațiile următoare:

   (a) În cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1 ), iar „capital social” include, dacă este cazul, orice capital suplimentar.

   (b) În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

   (c) Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

   (d) Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

   (e) În cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0 [↑](#footnote-ref-1)
2. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-2)
3. **A se vedea Decizia CJUE în cauza C-608/19, pronunțată la 28.10.2020 - „Trimitere preliminară – Ajutoare de stat – Regulamentul (UE) nr. 1407/2013 – Articolul 3 – Ajutor de minimis – Articolul 6 – Monitorizare – Întreprinderi care depășesc plafonul de minimis din cauza cumulului cu ajutoare obținute anterior – Posibilitatea de a alege între reducerea unui ajutor anterior sau renunțarea la acesta pentru a respecta plafonul de minimis”, accesibilă la adresa web: https://curia.europa.eu/juris/document/document.jsf?text=&docid=233007&pageIndex=0&doclang=RO&mode=lst&dir=&occ=first&part=1&cid=2603115** [↑](#footnote-ref-3)
4. https://www.anre.ro/ro/eficienta-energetica/informatii-de-interes-public/anunturi/anunt-incarcare-electronica-declaratie-consum-si-chestionar&page=1 [↑](#footnote-ref-4)
5. *În conformitate cu prevederile art 9, alin (4) și (7) din Legii nr. 121/2014 privind eficienţa energetică:*

   * Operatorii economici care folosesc o cantitate de energie mai mare de 1.000 tep pe an completează și transmit Direcției eficiență energetică din cadrul Ministerului Energiei, până la 30 iunie a fiecărui an, declarația de consum total anual de energie și chestionarul de analiză energetică a consumatorului de energie.
   * Operatorii economici care folosesc o cantitate de energie mai mică de 1.000 tep pe an completează și transmit Direcției eficiență energetică, până la data de 30 iunie a fiecărui an, declarația de consum total anual de energie.

   [↑](#footnote-ref-5)